open-index/open-wikipedia-markdown huggingface dataset:
তপন কুমাৰ শইকীয়া

**তপন কুমাৰ শইকীয়া**  এগৰাকী ভাৰতীয় চিকিৎসক তথা কৰ্কটৰোগবিদ। তেওঁ বিশেষকৈ ভাৰতৰ উত্তৰ-পূব অঞ্চলত কৰ্কট ৰোগৰ চিকিৎসা, গৱেষণা আৰু জনসচেতনতা বৃদ্ধিৰ ক্ষেত্ৰত আগবঢ়োৱা অৱদানৰ বাবে পৰিচিত। তেওঁ মুম্বাইস্থিত টাটা মেম’ৰিয়েল হাস্পতাল, প্ৰিন্স আলী খান হস্পিটেল আৰু যশলোক হস্পিটেল আৰু গৱেষণা কেন্দ্ৰ আদি চিকিৎসা প্ৰতিষ্ঠানত কাম কৰিছে।

২০২৩ চনত কৰ্কট ৰোগৰ যত্ন আৰু জনসেৱাৰ ক্ষেত্ৰত তেওঁৰ অৱদানৰ স্বীকৃতি স্বৰূপে অসম চৰকাৰৰ সৰ্বোচ্চ অসামৰিক বঁটা অসম বৈভৱ বঁটাৰে তেওঁক সন্মানিত কৰা হয়।

## প্ৰাথমিক জীৱন আৰু শিক্ষা
অসমৰ ডিব্ৰুগড় জিলাৰ নাহৰকটীয়াত তপন শইকীয়াৰ জন্ম হৈছিল। তেওঁ ডিব্ৰুগড়স্থিত অসম চিকিৎসা মহাবিদ্যালয়ত চিকিৎসা বিজ্ঞানৰ শিক্ষা গ্ৰহণ কৰে আৰু পাছত কৰ্কটৰোগৰ বিশেষজ্ঞতা লাভ কৰে।

## কৰ্মজীৱন
১৯৮১ চনত শইকীয়াই মুম্বাইৰ টাটা মেম’ৰিয়েল হাস্পতালত নিজৰ চিকিৎসা কৰ্মজীৱন আৰম্ভ কৰে আৰু তাত দুই দশকৰো অধিক সময় ধৰি কৰ্কট ৰোগৰ চিকিৎসা আৰু গৱেষণাত নিযুক্ত থাকে। পাছত তেওঁ প্ৰিন্স আলী খান হাস্পতালত মেডিকেল অংক’লজীৰ মুৰব্বী আৰু গৱেষণা সঞ্চালক হিচাপে কাৰ্যনিৰ্বাহ কৰে।

পিছলৈ তেওঁ যশলোক হাস্পতাল এণ্ড ৰিচাৰ্চ চেণ্টাৰত অংক’লজী বিভাগৰ সঞ্চালক হিচাপে যোগদান কৰে আৰু তাতো কৰ্কট ৰোগৰ উন্নত চিকিৎসা ব্যৱস্থাৰ বিকাশত অৱদান আগবঢ়ায়।

তপন কুমাৰ শইকীয়াই ভাৰতৰ উত্তৰ-পূব অঞ্চলত কৰ্কট ৰোগৰ সজাগতা আৰু আগতীয়াকৈ ধৰা পেলোৱাৰ ক্ষেত্ৰত গুৰুত্বপূৰ্ণ ভূমিকা গ্ৰহণ কৰি আহিছে। তেওঁ বিভিন্ন সজাগতা কাৰ্যসূচী, স্বাস্থ্য শিবিৰ আৰু পৰীক্ষা অভিযানৰ জৰিয়তে সাধাৰণ মানুহৰ মাজত সচেতনতা বৃদ্ধি কৰি আহিছে।

তেওঁ কৰ্কট ৰোগীৰ সহায় আৰু যত্নৰ সৈতে জড়িত দীপশিখা ফাউণ্ডেশ্যনৰ সৈতেও জড়িত।

## বঁটা আৰু সন্মান
কৰ্কট ৰোগৰ যত্ন আৰু জনস্বাস্থ্যৰ ক্ষেত্ৰত আগবঢ়োৱা অৱদানৰ বাবে তপন কুমাৰ শইকীয়াই কেইবাটাও সন্মান লাভ কৰিছে। ২০২৩ চনত তেওঁক অসম আৰু ভাৰতৰ বহল উত্তৰ-পূব অঞ্চলত কৰ্কট ৰোগৰ চিকিৎসা, সজাগতা আৰু স্বাস্থ্যসেৱাৰ ক্ষেত্ৰত কৰা বিস্তৃত অৱদানৰ স্বীকৃতি স্বৰূপে অসম চৰকাৰৰ সৰ্বোচ্চ অসামৰিক বঁটা অসম বৈভৱৰে সন্মানিত কৰা হয়। এই সন্মানে উত্তৰ-পূব ভাৰতত কৰ্কট সজাগতা বৃদ্ধি, আগতীয়াকৈ ৰোগ চিনাক্তকৰণ আৰু উন্নত চিকিৎসা সেৱা আগবঢ়োৱাৰ ক্ষেত্ৰত তেওঁৰ দশকজোৰা অৱদানক স্বীকৃতি দিয়ে।

২০২৪ চনত স্বাস্থ্যসেৱা আৰু সমাজলৈ আগবঢ়োৱা অসাধাৰণ অৱদানৰ বাবে তেওঁ সাংবাদিক কমলা শইকীয়াৰ স্মৃতিত প্ৰদান কৰা ‘‘কমলা শইকীয়া ৰাষ্ট্ৰীয় বঁটা’’ লাভ কৰে।  ২০২৫ চনত চিকিৎসা বিজ্ঞান আৰু কৰ্কট ৰোগৰ যত্নৰ ক্ষেত্ৰত তেওঁৰ অৱদানৰ স্বীকৃতি স্বৰূপে গৌহাটী বিশ্ববিদ্যালয়য়ে ৩২ সংখ্যক সমাৱৰ্তনত তেওঁক সন্মানীয় ডি.লিট. ডিগ্ৰী প্ৰদান কৰে।

## তথ্যসূত্ৰ

শ্ৰেণী:অসম বৈভৱ বঁটা বিজয়ী
কৌশল্যা (অভিনেত্ৰী)

**কবিতা শিৱশংকৰ** (জন্ম: ৩০ ডিচেম্বৰ ১৯৭৯), যি সাধাৰণতে **কৌশল্যা** (তামিল, তেলুগু আৰু কন্নড় চলচ্চিত্ৰ জগতত) বা **নন্দিনী** (মালয়ালম চলচ্চিত্ৰ জগতত) নামেৰে জনাজাত, এগৰাকী ভাৰতীয় অভিনেত্ৰী আৰু মডেল, যিয়ে মূলতঃ দক্ষিণ ভাৰতীয় চলচ্চিত্ৰত অভিনয় কৰিছে। মুখ্য চৰিত্ৰত অভিনয় কৰি নিজৰ কেৰিয়াৰ আৰম্ভ কৰাৰ পাছত তেওঁ বৰ্তমান সহযোগী চৰিত্ৰত অভিনয় কৰি আহিছে।

## কৰ্মজীৱন
নন্দিনীয়ে মডেলিং কেৰিয়াৰত মনোনিৱেশ কৰি থকাৰ সময়তে ১৯৯৬ চনত বালচন্দ্ৰ মেননৰ মালয়ালম ছবি *এপ্ৰিল ১৯*ৰ জৰিয়তে অভিনয় জগতত ভৰি থৈছিল। পিছৰ বছৰত তেওঁ মুৰলীৰ সৈতে তেওঁৰ প্ৰথম তামিল ছবি *কালামেলাম কাধল ভাজগা*ত (১৯৯৭) অভিনয় কৰে আৰু ইয়াৰ পিছত তামিল ভাষাত কেইবাখনো সফল ছবি যেনে *নেৰুক্কু নেৰ* (১৯৯৭), *প্ৰিয়মুদান* (১৯৯৮), *চোল্লামালে* (১৯৯৮), *পুভেলি* (১৯৯৮), *ভানাথাইপ্পোলা* (২০০০) আৰু *কুট্টি* (২০০১) আদিত অভিনয় কৰে। 

তেওঁ *অয়াল কথা এজুথুকায়ানু* (১৯৯৮), *কৰুমাদিক্কুট্টন* (২০০১), *সুন্দৰ পুৰুষন* (২০০১), *শিৱম* (২০০২), *উদয়ম* (২০০৪), *বজ্ৰম* (২০০৪), *মাণিক্যন* (২০০৪) আৰু *সূৰ্যন* (২০০৭) আদিকে ধৰি বহুতো মালয়ালম ছবিত অভিনয় কৰিছিল। 

*পুভেলি* ছবিত আগবঢ়োৱা অভিনয়ৰ বাবে তেওঁ ফিল্মফেয়াৰ শ্ৰেষ্ঠ অভিনেত্ৰী – তামিল বঁটা লাভ কৰে। তেওঁ বেছিভাগ সময়ত শাৰী পিন্ধা আৰু ৰক্ষণশীল চৰিত্ৰত অভিনয় কৰিছিল। ২০০০ চনৰ মাজভাগত তেওঁ চৰিত্ৰ অভিনেত্ৰীলৈ ৰূপান্তৰিত হয় আৰু *তিৰুমালাই* (২০০৩) আৰু *সন্তোষ সুব্ৰহ্মণ্যম* (২০০৮) আদি ছবিত সহযোগী চৰিত্ৰত অভিনয় কৰিবলৈ লয়। লগতে চান টিভিত ৪৩৬টা খণ্ডত সম্প্ৰচাৰিত হোৱা *মানৱী* ধাৰাবাহিকৰ জৰিয়তে টেলিভিছন জগততো খোজ পেলায়।

২০০৪ চনত তেওঁ পুনৰ মুখ্য অভিনেত্ৰী হিচাপে কাম কৰিবলৈ চেষ্টা কৰিছিল যদিও দুৰ্ভাগ্যবশতঃ তেওঁৰ কেইবাটাও প্ৰকল্প পলম হৈছিল। থিয়াগৰাজনৰ *পুলিচ* (প্ৰশান্তৰ বিপৰীতে), কাৰ্তিকৰ সৈতে *মানধিল*, সত্যৰাজৰ সৈতে *ভেণ্ডুমাদি নী এনাক্কু* আৰু *ৰোচাপ্পু চিন্না ৰোচাপ্পু* আদি ছবি সাজু কৰা হৈছিল যদিও পিছলৈ সেইবোৰ বন্ধ হৈ যায়।

৬ বছৰৰ বিৰতিৰ পিছত কৌশল্যায় একচন ছবি *পূজাই* (২০১৪)ৰ জৰিয়তে তামিল উদ্যোগলৈ উভতি আহে।

## ব্যক্তিগত জীৱন
কৌশল্যাৰ জন্ম কৰ্ণাটকৰ বাংগালোৰত হৈছিল। তেওঁৰ পিতৃ শিৱশংকৰ সিদ্ধলিংগাপ্পা এজন বাংগালোৰ নিবাসী আছিল আৰু তেওঁ কৰ্ণাটক ৰাজ্যিক পথ পৰিবহণ নিগমত ডেপো মেনেজাৰ হিচাপে কাম কৰিছিল। তেওঁৰ মাতৃ আধা মাৰাঠী আৰু আধা কানাড়া লোক আছিল, যাৰ জন্ম আৰু লালন-পালন শ্ৰীলংকাত হৈছিল। তেওঁৰ আইতাকো শ্ৰীলংকাৰ আছিল।

## তথ্যসূত্ৰ


## বাহ্যিক সংযোগ
* 
* 
* 

শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
বৰ্ষা বোল্লাম্মা

**বৰ্ষা বোল্লাম্মা** (ইংৰাজী: Varsha Bollamma) এগৰাকী ভাৰতীয় অভিনেত্ৰী যিয়ে মূলতঃ তামিল আৰু তেলুগু চলচ্চিত্ৰত কাম কৰে। তেওঁ ২০১৫ চনৰ তামিল ছবি *ছাতুৰন*ৰ জৰিয়তে অভিনয়ত আত্মপ্ৰকাশ কৰে। বৰ্ষাৰ উল্লেখযোগ্য ছবিসমূহৰ ভিতৰত আছে *িয়ানুম থিয়াভান* (২০১৭), *’৯৬* (২০১৮), *বিজিল* (২০১৯), *মিডল ক্লাছ মেলডিজ* (২০২০) আৰু *উৰু পেৰু ভৈৰৱকোণা* (২০২৪)। *বিজিল* তেওঁৰ এতিয়ালৈকে সৰ্বাধিক উপাৰ্জন কৰা ছবি।

## প্ৰাৰম্ভিক জীৱন
বৰ্ষাৰ জন্ম কৰ্ণাটকৰ কুৰ্গত হৈছিল আৰু তেওঁ বাংগালুৰুত ডাঙৰ-দীঘল হৈছিল। তেওঁ বাংগালোৰৰ মাউণ্ট কাৰ্মেল কলেজৰপৰা মাইক্ৰ’বায়’লজী (অণুজীৱবিজ্ঞান) বিষয়ত শিক্ষা সম্পূৰ্ণ কৰে। বৰ্ষাই কানাড়া, তামিল, মালয়ালম আদিকে ধৰি কেইবাটাও ভাষাত সাৱলীলভাৱে কথা ক’ব পাৰে আৰু তেওঁ তেলেগু ভাষাটোও আয়ত্ত কৰিছে।

## কৰ্মজীৱন

বৰ্ষাই তেওঁৰ ডাবস্মেছ ভিডিঅ’সমূহৰ জৰিয়তে প্ৰাৰম্ভিক স্বীকৃতি লাভ কৰিছিল, বিশেষকৈ ২০১৩ চনৰ তামিল ছবি *ৰাজা ৰাণী*ৰ নাজলিয়া নাজিমৰ সংলাপৰ অনুকৰণৰ বাবে। ২০১৫ চনত *ছাতুৰন* ছবিৰ জৰিয়তে তেওঁ অভিনয় জীৱনৰ পাতনি মেলে। ইয়াৰ পিছত তেওঁ এম শশীকুমাৰৰ সৈতে *ভেট্ৰিভেল* (২০১৬) ছবিত প্ৰভুৰ জীয়ৰীৰ চৰিত্ৰত এক গুৰুত্বপূৰ্ণ ভূমিকা পালন কৰে। তেওঁৰ অন্যান্য ছবিসমূহৰ ভিতৰত আছে *ইভান যাৰেণ্ড্ৰু থেৰিকিৰাথা* (২০১৭) আৰু *িয়ানুম থিয়াভান* (২০১৭)। ২০১৮ চনত বৰ্ষাই *কল্যাণম* ছবিৰ জৰিয়তে মালয়ালম চলচ্চিত্ৰ জগতত আত্মপ্ৰকাশ কৰে আৰু আছিফ আলীৰ সৈতে আন এখন মালয়ালম ছবি *মন্দাৰম*তো অভিনয় কৰে। বিজয় সেতুপতি আৰু ত্ৰিছাৰ সৈতে অভিনয় কৰা জনপ্ৰিয় তামিল ছবি *’৯৬*ত তেওঁৰ এটা সৰু চৰিত্ৰ আছিল। ইয়াৰ উপৰি তেওঁক *সীমাথুৰাই*ত দেখা গৈছিল। ২০১৯ চনত তেওঁ সমুথিৰাকানি অভিনীত *পট্টিদাকাই*ত অভিনয় কৰে। সেই একে বছৰতে গোকুল সুৰেশৰ সৈতে তেওঁৰ তৃতীয়খন মালয়ালম ছবি *সূত্ৰক্কাৰণ* মুক্তি পায়।

এটলীৰদ্বাৰা লিখিত আৰু পৰিচালিত ২০১৯ চনৰ ছবি *বিজিল*ত বৰ্ষাই এজনী ফুটবল খেলুৱৈৰ চৰিত্ৰত অভিনয় কৰিছিল। এই ছবিখন ২০১৯ চনৰ সৰ্বাধিক উপাৰ্জনকাৰী তামিল ছবি আৰু দ্বিতীয় সৰ্বাধিক উপাৰ্জনকাৰী দক্ষিণ ভাৰতীয় ছবি হিচাপে পৰিগণিত হয়। *ইণ্ডিয়া টুডে*ৰ জননী কে-এ উল্লেখ কৰিছে যে, "বৰ্ষাই নিজৰ সৰ্বোত্তম উজাৰি দিছে আৰু তেওঁৰ কাহিনীটোৱে ছবিখনক প্ৰয়োজনীয় গভীৰতা প্ৰদান কৰিছে।" 

## তথ্যসূত্ৰ


## বাহ্যিক সংযোগ

*
*

শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
নিহাৰিকা ৰায়জাদা

**নিহাৰিকা ৰায়জাদা** (ইংৰাজী: Niharica Raizada; জন্ম: ১৮ এপ্ৰিল ১৯৯০)  এগৰাকী লাক্সেমবাৰ্গীয় অভিনেত্ৰী। তেওঁ ২০১০ চনৰ মিছ ইণ্ডিয়া ইউকে খিতাপ জয় কৰিছিল আৰু ২০১০ চনৰ মিছ ইণ্ডিয়া ৱৰ্ল্ডৱাইডত ৰানাৰ্ছ-আপ হৈছিল। তেওঁ প্ৰাক্তন বলিউড সংগীতজ্ঞ অ' পি নায়াৰৰ নাতিনী। তেওঁ *আইবি৭১*, *মাচান*, *৬-৫=২*, *দামাদল*, *টোটেল ধামাল* (২০১৮) আৰু *সূৰ্যবংশী* (২০ ২০২১) আদি চলচ্চিত্ৰত অভিনয় কৰিছে। 

## প্ৰাৰম্ভিক জীৱন
নিহাৰিকা সংগীত পৰিচালক অ' পি নায়াৰৰ নাতিনী। ভাৰতীয় পিতৃ-মাতৃৰ সন্তান নিহাৰিকাৰ জন্ম আৰু লালন-পালন লাক্সেমবাৰ্গত হৈছিল। তেওঁৰ মাতৃভাষা ফৰাচী আৰু ইয়াৰ উপৰি তেওঁ লাক্সেমবাৰ্গীয়, জাৰ্মান, ইংৰাজী, স্পেনিছ আৰু হিন্দী ভাষা ক'ব পাৰে। তেওঁৰ ভগ্নী নিৰেখনা ৰায়জাদা আৰু এজন ভাতৃ অৱনীশ ৰায়জাদা আছে। অৰ্হতা অনুসৰি তেওঁ এগৰাকী চিকিৎসা বিজ্ঞানী আৰু তেওঁ লণ্ডনৰ ইম্পেৰিয়েল কলেজত ট্ৰেন্সলেচনেল মেডিচিনত স্নাতকোত্তৰ ডিগ্ৰী লাভ কৰিছিল। ইয়াৰ পিছত তেওঁ ফুলব্ৰাইট জলপানিৰ অধীনত জনছ হপকিন্স বিশ্ববিদ্যালয়ত (বাল্টিমোৰ) কাৰ্ডিঅ'লজীৰ গৱেষণা কৰিছিল। তেওঁ নিউয়ৰ্ক ফিল্ম একাডেমীৰপৰা অভিনয়ৰ প্ৰশিক্ষণ লৈছিল। তেওঁ ভাৰতীয় শাস্ত্ৰীয় সংগীত আৰু বেলে নৃত্যৰো প্ৰশিক্ষণপ্ৰাপ্ত। নিহাৰিকা ২০১০ চনত মিছ ইণ্ডিয়া ইউকেৰ খিতাপ জয় কৰাৰ লগতে মিছ ইণ্ডিয়া ৱৰ্ল্ডৱাইড ২০১০-ৰ প্ৰথম ৰানাৰ্ছ-আপ আছিল। নিহাৰিকাই ফৰাচী ভাষাত চেম্বৰ ব্ৰেণ্ডৰ বাবে এটা গান মুক্তি দিছিল। তেওঁ ২০১৩ চনৰ টাইমছ ৫০ গৰাকী মোষ্ট ডিজায়াৰেবল ৱমেনৰ তালিকাত ৪৫ নম্বৰ স্থানত আছিল আৰু ২০১৫ চনত ৪৪ নম্বৰ স্থানলৈ উন্নীত হৈছিল।

২০১৩ চনত নিহাৰিকাই বঙালী ছবি *দামাদল*ৰ জৰিয়তে চলচ্চিত্ৰত আত্মপ্ৰকাশ কৰে। তেওঁ ২০১৬ চনত গুজৰাটী ছবি *ভাৰ টু এন আৰ আই জে*ত অভিনয় কৰিছিল। নিহাৰিকাই ২০১৬ চনত কৃষ্ণা অভিষেকৰ সৈতে *ফুল ২ জুগাডু* নামৰ এখন ছবিত কাম কৰিছিল।

তেওঁ লাক্সেমবাৰ্গ আৰু ভাৰতৰ মাজৰ এজন সন্মানীয় সাংস্কৃতিক আৰু কলা দূত।

২০২৫ চনৰ ১৮ আগষ্টত জয়পুৰৰ জি ষ্টুডিঅ'ত অনুষ্ঠিত হোৱা মিছ ইউনিভাৰ্ছ ইণ্ডিয়া ২০২৫ ৰ গ্ৰেণ্ড ফিনালেত নিহাৰিকা ৰায়জাদাই জুৰী সদস্য হিচাপে অংশগ্ৰহণ কৰে।

## চলচ্চিত্ৰপঞ্জী

### চলচ্চিত্ৰ

### ৱেব ছিৰিজ

## তথ্যসূত্ৰ
 

## বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:সৌন্দৰ্য প্ৰতিযোগী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:গুজৰাটী চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শান্তি বালাচন্দ্ৰন

**শান্তি বালাচন্দ্ৰন** এগৰাকী ভাৰতীয় চলচ্চিত্ৰ আৰু থিয়েটাৰ অভিনেত্ৰী যিয়ে মূলতঃ মালয়ালম চলচ্চিত্ৰত কাম কৰে। তেওঁ ২০১৭ চনৰ মালয়ালম কমেডী থ্ৰিলাৰ ছবি *তৰংগম*ত টোভিনো থমাছৰ বিপৰীতে নায়িকা হিচাপে অভিনয় কৰি চলচ্চিত্ৰ জগতত আত্মপ্ৰকাশ কৰে।

## কৰ্মজীৱন
### থিয়েটাৰ
সানল অমনৰদ্বাৰা পৰিচালিত হেৰল্ড পিণ্টাৰৰ নাটক *দ্য লাভাৰ*ত শান্তিই মুখ্য চৰিত্ৰত অভিনয় কৰিছিল। কচীত নাটকখন মঞ্চস্থ হোৱাৰ পিছত পৰিচালক ডমিনিক অৰুণে তেওঁক নিজৰ ছবি *তৰংগম*ত অভিনয়ৰ বাবে যোগাযোগ কৰিছিল। ইয়াৰ উপৰি তেওঁ ৰোচন মেথিউৰদ্বাৰা পৰিচালিত *এ ভেৰী নৰ্মেল ফেমিলী* আদিকে ধৰি কেইবাখনো নাটকত চুইটী নামৰ চৰিত্ৰত অভিনয় কৰিছে।

### পূৰ্ণদৈৰ্ঘ্য চলচ্চিত্ৰ
শান্তিই ২০১৭ চনত ডমিনিক অৰুণৰ ফেণ্টাচী ব্লেক কমেডী ছবি *তৰংগম*ৰ জৰিয়তে টোভিনো থমাছৰ বিপৰীতে চলচ্চিত্ৰ জগতত আত্মপ্ৰকাশ কৰে। তেওঁ মালিনী নামৰ এগৰাকী আধুনিক ছোৱালীৰ চৰিত্ৰত অভিনয় কৰিছিল। *দ্য টাইমছ অৱ ইণ্ডিয়া*ৰ সমীক্ষক অঞ্জনা জৰ্জে লিখিছে যে শান্তিৰ অভিনয় বিশেষভাৱে উল্লেখনীয়। তেওঁ ২০১৭ চনত *ৰাণ্ডু পেৰ* ছবিতো মুখ্য চৰিত্ৰত অভিনয় কৰিছিল, যিখন ছবি কেৰালাৰ আন্তঃৰাষ্ট্ৰীয় চলচ্চিত্ৰ মহোৎসৱৰ প্ৰতিযোগিতা শাখাৰ বাবে নিৰ্বাচিত হৈছিল।

তেওঁ লিজিঅ’ জোচ পেল্লিচেৰীৰ ছবি *জিলিকট্টু*ত (২০১৮) চফি নামৰ একমাত্ৰ মহিলা চৰিত্ৰটোত অভিনয় কৰিছিল। তেওঁৰ মতে, এগৰাকী চহৰীয়া ছোৱালী হৈ এনে এটা গ্ৰাম্য চৰিত্ৰত অভিনয় কৰাটো তেওঁৰ বাবে এক প্ৰত্যাহ্বান আছিল। ২০২০ চনৰ ছবি *পাপম চেইয়াথাৱৰ কাল্লেৰিয়াট্টে*ত তেওঁ লিণ্ডা নামৰ চৰিত্ৰটোত অভিনয় কৰি প্ৰশংসা লাভ কৰে। ২০২১ চনত তেওঁ ইন্দ্ৰজিৎ সুকুমাৰণৰ সৈতে *আহা* নামৰ ছবিত অভিনয় কৰে।

শান্তিই শেহতীয়াকৈ সিদ্ধাৰ্থ ভাৰতৰদ্বাৰা পৰিচালিত *জিন* ছবিত চৌবিন ছাহিৰৰ বিপৰীতে অভিনয় কৰিছে। ইয়াৰ উপৰি তেওঁ সিদ্ধাৰ্থ ভাৰতৰে ছবি *চতুৰম*ত স্বাসিকা, এলেন্সিয়াৰ লে লোপেজ আৰু ৰোচন মেথিউৰ সৈতে অভিনয় কৰিছে।

## ব্যক্তিগত জীৱন
শান্তিৰ ঘৰ কেৰালাৰ কোট্টায়ম জিলাত। পিতৃ-মাতৃৰ সঘনাই সলনি হোৱা চাকৰিৰ বাবে তেওঁ ভাৰতৰ বিভিন্ন ঠাইত বাস কৰিছে। তেওঁ অক্সফৰ্ড বিশ্ববিদ্যালয়ৰপৰা দৃশ্যগত নৃতত্ত্ব বিষয়ত স্নাতকোত্তৰ ডিগ্ৰী লাভ কৰিছে। ইয়াৰ উপৰি তেওঁ এগৰাকী চিত্ৰশিল্পী যিয়ে ইতিমধ্যে বিভিন্ন চহৰত ছখনকৈ একক চিত্ৰ প্ৰদৰ্শনী অনুষ্ঠিত কৰিছে আৰু বিভিন্ন সমূহীয়া প্ৰদৰ্শনীৰ অংশ হৈছে।

## তথ্যসূত্ৰ


## বাহ্যিক সংযোগ
*

শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
মৃণালিনী ৰবি

**মৃণালিনী ৰবি** (লগতে, **মৃণালিনী ৰবি**) এগৰাকী ভাৰতীয় অভিনেত্ৰী যিয়ে তামিল আৰু তেলুগু চলচ্চিত্ৰত কাম কৰে। তেওঁ ২০১৯ চনৰ তামিল ছবি *ছুপাৰ ডিল্যাক্স*ৰ জৰিয়তে অভিনয়ত আত্মপ্ৰকাশ কৰে। মৃণালিনীয়ে তাৰ পিছত *চেম্পিয়ন* (২০১৯) ছবিত মুখ্য চৰিত্ৰত অভিনয় কৰে, যাৰ বাবে তেওঁ এছআইআইএমএ শ্ৰেষ্ঠ মহিলা অভিষেক – তামিল বঁটাৰ বাবে মনোনয়ন লাভ কৰে। 

মৃণালিনীয়ে *গাড্ডালাকোণ্ডা গণেশ* (২০১৯) ছবিৰ জৰিয়তে তেলেগু চলচ্চিত্ৰত আত্মপ্ৰকাশ কৰে আৰু এছআইআইএমএ শ্ৰেষ্ঠ সহযোগী অভিনেত্ৰী – তেলেগু বঁটাৰ মনোনয়ন লাভ কৰে। ইয়াৰ পিছত তেওঁ *এনিমি*, *জাংগো* (দুয়োখন ২০২১ চনৰ) আৰু *ক’ব্ৰা* (২০২২) ছবিত অভিনয় কৰিছে। 

## প্ৰাৰম্ভিক জীৱন আৰু কৰ্ম
মৃণালিনীৰ জন্ম পণ্ডিচেৰীৰ এটা তামিল পৰিয়ালত হৈছিল। তেওঁ বাংগালোৰৰ ইষ্ট পইণ্ট কলেজ অৱ ইঞ্জিনিয়াৰিং এণ্ড টেকন’লজীৰপৰা ইলেক্ট্ৰনিক্স এণ্ড কমিউনিকেচন বিষয়ত স্নাতক ডিগ্ৰী লাভ কৰে। তেওঁ বাংগালোৰত আইবিএম কোম্পানীত ছফ্টৱেৰ পেছাদাৰী হিচাপে কাম কৰিছিল। পৰৱৰ্তী সময়ত তেওঁ পূৰ্ণকালীন অভিনয় জীৱনৰ বাবে চাকৰি ত্যাগ কৰে। মৃণালিনীয়ে টিকটক আৰু ডাবস্মেছ ভিডিঅ' আপলোড কৰিবলৈ আৰম্ভ কৰিছিল, যিবোৰ ভাইৰেল হৈ পৰিছিল।

## কৰ্মজীৱন
পৰিচালক ত্যাগৰাজন কুমাৰৰাজাই মৃণালিনীৰ এটা ভিডিঅ' দেখি তেওঁক ২০১৯ চনৰ তামিল ছবি *ছুপাৰ ডিল্যাক্স*ৰ অডিচনৰ বাবে মাতিছিল আৰু ইয়াৰ জৰিয়তে তেওঁৰ অভিনয় জীৱন আৰম্ভ হৈছিল। তেওঁ বিজয় ৰামৰ বিপৰীতে এগৰাকী ভিনগ্ৰহৰ প্ৰাণীৰ চৰিত্ৰত অভিনয় কৰিছিল। সেই একে বছৰতে মৃণালিনীয়ে অথৰ্বৰ বিপৰীতে *গাড্ডালাকোণ্ডা গণেশ*ৰ জৰিয়তে তেলুগু চলচ্চিত্ৰ আৰু মুখ্য চৰিত্ৰত অভিনয় আৰম্ভ কৰে। *টাইমছ অৱ ইণ্ডিয়া*ই উল্লেখ কৰিছে যে মৃণালিনীয়ে তেওঁৰ সীমিত পৰ্দাৰ সময়ৰ ভিতৰতে এক আকৰ্ষণীয় অভিনয় আগবঢ়াইছে। ইয়াৰ পিছত তেওঁ বিশ্বৰ বিপৰীতে *চেম্পিয়ন*ত অভিনয় কৰে।

২০২১ চনত মৃণালিনীৰ তিনিখন ছবি মুক্তি পাইছিল, ইয়াৰে দুখন একেদিনাই মুক্তি পাইছিল। তেওঁ *এনিমি*ত বিশালৰ বিপৰীতে মুখ্য চৰিত্ৰত অভিনয় কৰিছিল। ইয়াৰ পিছত তেওঁ এম শশীকুমাৰৰ বিপৰীতে *এমজিআৰ মগন*ত অভিনয় কৰে। তেওঁ *জাংগো*ত সতীশ কুমাৰৰ বিপৰীতে এগৰাকী সাংবাদিকৰ চৰিত্ৰত অভিনয় কৰিছিল, যাৰ বাবে তেওঁ মিশ্ৰিত সঁহাৰি লাভ কৰিছিল।

২০২২ চনত তেওঁ বিক্ৰমৰ বিপৰীতে *ক’ব্ৰা*ত এগৰাকী আগশাৰীৰ অভিনেত্ৰী হিচাপে অভিনয় কৰে। *ইণ্ডিয়া টুডে*য়ে তেওঁৰ অভিনয়ক "পৰ্যাপ্ত" বুলি অভিহিত কৰিছিল। ২০২৩ চনত তেওঁ চোহেলৰ বিপৰীতে *অৰ্গেনিক মামা হাইব্ৰিড আল্লুদু*ত নায়িকা হিচাপে অভিনয় কৰে। *টাইমছ অৱ ইণ্ডিয়া*ৰ মতে, "মৃণালিনী ৰবিয়ে তেওঁৰ চৰিত্ৰটো সুন্দৰকৈ ফুটাই তুলিছে।" ইয়াৰ পিছত মৃণালিনীক সুধীৰ বাবুৰ সৈতে *মামা মাচিন্দ্ৰ*ত দেখা গৈছিল।

## সংবাদ মাধ্যমৰ ভাবমূৰ্তি
*এনিমি* (২০২১) ছবিৰ "টুম টুম" গীতটোৰ সফলতাৰ পিছত *দ্য হিন্দু*ৰ গৌতম সুন্দৰে মৃণালিনীক "আধুনিক যুগৰ এগৰাকী তাৰকাৰ সংজ্ঞা" বুলি অভিহিত কৰিছিল। তেওঁ শিৱা বল্লী বিলাস জুৱেলাৰ্ছ আৰু প্লেটিনাম ইভাৰাৰ দৰে ব্ৰেণ্ডৰ চেলিব্ৰিটী এণ্ডোৰ্চাৰ (বিজ্ঞাপনদাতা)। ইয়াৰ উপৰি মৃণালিনী প্লেটিনাম ইভাৰাৰ #VeryRareVeryYou অভিযানৰো অংশ।

## তথ্যসূত্ৰ


## বাহ্যিক সংযোগ

* 
* 

শ্ৰেণী:ভাৰতীয় অভিনেত্ৰী
এবেলা ডেঞ্জাৰ

**এবেলা ডেঞ্জাৰ** (ইংৰাজী: Abella Danger; জন্ম: ১৯ নৱেম্বৰ ১৯৯৫) এগৰাকী আমেৰিকান প্ৰাক্তন পৰ্ণগ্ৰাফিক চলচ্চিত্ৰ অভিনেত্ৰী আৰু পৰিচালক। তেওঁ ২০১০ দশকৰ মাজভাগত প্ৰাপ্তবয়স্ক চলচ্চিত্ৰ উদ্যোগত অন্যতম জনপ্ৰিয় আৰু চাহিদাসম্পন্ন অভিনেত্ৰী হিচাপে পৰিচিত হয়। বিভিন্ন চলচ্চিত্ৰ, ৱেবছাইট আৰু ভিডিঅ' প্ৰকল্পত অভিনয় কৰাৰ বাবে তেওঁ বিশেষভাৱে জনাজাত।

## প্ৰাৰম্ভিক জীৱন আৰু কেৰিয়াৰ
ডেঞ্জাৰৰ জন্ম আৰু লালন-পালন ফ্ল'ৰিডাৰ মায়ামিত হৈছিল। তেওঁ কৈশোৰকালত নৃত্য আৰু বিনোদন জগতৰ প্ৰতি আগ্ৰহী আছিল। ২০১৪ চনৰ জুলাই মাহত তেওঁ 'বেং ব্ৰজ' নামৰ কোম্পানীৰ জৰিয়তে প্ৰাপ্তবয়স্ক চলচ্চিত্ৰ উদ্যোগত আত্মপ্ৰকাশ কৰে। আত্মপ্ৰকাশৰ পিছতেই তেওঁ উদ্যোগটোত দ্ৰুত জনপ্ৰিয়তা লাভ কৰে আৰু বহুসংখ্যক প্ৰযোজনা প্ৰতিষ্ঠানৰ সৈতে কাম কৰে।

পৰৱৰ্তী সময়ত তেওঁ কেলিফৰ্ণিয়াৰ লছ এঞ্জেলছলৈ গুচি যায় আৰু পেছাদাৰীভাৱে চলচ্চিত্ৰ উদ্যোগত কাম অব্যাহত ৰাখে। *ফৰ্চুন* আলোচনীয়ে তেওঁক প্ৰাপ্তবয়স্ক চলচ্চিত্ৰ উদ্যোগৰ অন্যতম জনপ্ৰিয় অভিনেত্ৰী হিচাপে বৰ্ণনা কৰিছে। অভিনয়ৰ উপৰিও তেওঁ কিছুমান প্ৰকল্পত পৰিচালক হিচাপেও কাম কৰিছে।

২০১৯ চনত ডেঞ্জাৰক মূলধাৰাৰ হলিউড অভিনেত্ৰী বেলা থৰ্ণৰ পৰিচালিত প্ৰথমখন পৰ্ণ ছবি *হাৰ এণ্ড হিম*ত অভিনয়ৰ বাবে নিৰ্বাচন কৰা হৈছিল। এই চুটি ছবিখন 'পৰ্ণহাব'ৰদ্বাৰা প্ৰযোজিত আৰু ই কোম্পানীটোৰ 'ভিজনৰীজ ডাইৰেক্টৰছ ক্লাব' শৃংখলাৰ অংশ আছিল। ডেঞ্জাৰে এই শৃংখলাৰ আন এক ছবি *আই লাভ ইউ*তো অভিনয় কৰিছিল।

ডেঞ্জাৰে ইজৰাইলী ইডিএম (EDM) প্ৰযোজক আৰু ডিজে বৰগৰৰ দ্বিতীয়টো ষ্টুডিঅ' এলবাম *দ্য আৰ্ট অৱ গৌৰ*ৰ "৯১১" গীতটোত কণ্ঠদান কৰাৰ লগতে সংগীত ভিডিঅ'টোত অভিনয় কৰিছে। তেওঁ কিছুমান সংগীত ভিডিঅ' আৰু বিনোদনমূলক প্ৰকল্পতো অংশগ্ৰহণ কৰিছে।

## ব্যক্তিগত জীৱন
ডেঞ্জাৰ গায়িকা গ্ৰেবী গেৰেকোৰ (গ্ৰেবী জি) সৈতে সম্পৰ্কত আছিল আৰু তেওঁৰ "চিটি অন ফায়াৰ" সংগীত ভিডিঅ'টোত অভিনয় কৰিছিল। তাত তেওঁ গায়িকাগৰাকীক লছ এঞ্জেলছৰ অন্ধকাৰ জগতলৈ প্ৰলোভিত কৰা এটা চৰিত্ৰত অভিনয় কৰিছিল।

## তথ্যসূত্ৰ

শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
আলিনা প্লুগাৰু

**আলিনা প্লুগাৰু** (ইংৰাজী: Alina Plugaru; জন্ম: ১৮ ডিচেম্বৰ ১৯৮৭) এগৰাকী ৰোমানিয়ান উদ্যোগী আৰু প্ৰাক্তন পৰ্ণগ্ৰাফিক চলচ্চিত্ৰৰ অভিনেত্ৰী, যাক ৰোমানিয়াত "পৰ্ণৰ ৰাণী" বুলি অভিহিত কৰা হয়। ষ্ট্ৰিপাৰ আৰু মডেল হিচাপে কাম কৰাৰ পিছত তেওঁ ২০০৬ চনত কামোদ্দীপক ভিডিঅ'ত অভিনয় কৰিবলৈ আৰম্ভ কৰিছিল।

## জীৱন আৰু কেৰিয়াৰ
প্লুগাৰুৰ জন্ম ৰোমানিয়াৰ ভাছলুইত হৈছিল। ১৫ বছৰ বয়সত প্লুগাৰুৱে মডেলিং কেৰিয়াৰ গঢ়াৰ সিদ্ধান্ত লয় আৰু তেওঁ বুখাৰেষ্টলৈ গুচি যায়। ১৬ বছৰ বয়সত তেওঁ এগৰাকী 'এক্সটিক ডান্সাৰ' হিচাপে কাম আৰম্ভ কৰে। তেওঁ দুবছৰ ধৰি দেশৰ বিভিন্ন প্ৰান্তত নৃত্য প্ৰদৰ্শন কৰি জনপ্ৰিয়তা অৰ্জন কৰিছিল, যাৰ পিছত এখন পৰ্ণ ফিল্মৰ চেট পৰিদৰ্শন কৰি তেওঁৰ এই ক্ষেত্ৰখনৰ প্ৰতি আগ্ৰহ জন্মে। তেওঁ ১৮ বছৰ সম্পূৰ্ণ হোৱাৰ পিছতেই ২০০৬ চনত পৰ্ণ ষ্টাৰ আৰু পৰিচালক জেঞ্জা ৰাগীৰ সৈতে পৰ্ণ কেৰিয়াৰ আৰম্ভ কৰে।

thumb|left|২০০৮ চনৰ বুখাৰেষ্ট ইৰ'ছ শ্ব'ত আলিনা প্লুগাৰু
প্লুগাৰুৱে ৰোমানিয়া আৰু অন্যান্য দেশত এগৰাকী নৃত্যশিল্পী হিচাপে নিয়মিতভাৱে অংশগ্ৰহণ কৰে। যোৱা কেইবছৰমান ধৰি তেওঁ ইউৰোপৰ আটাইতকৈ গুৰুত্বপূৰ্ণ কামোদ্দীপক মেলাসমূহ যেনে 'দ্য ইৰ'ছ শ্ব' বুখাৰেষ্ট', 'দ্য বাৰ্চিলোনা ইণ্টাৰনেশ্যনেল ইৰ'টিক ফিল্ম ফেষ্টিভেল', 'দ্য লিবন ইণ্টাৰনেশ্যনেল ইৰ'টিক ফেষ্টিভেল', 'দ্য ইৰ'ছ পৰ্টো', 'দ্য ইৰ'ছ এণ্ড এমোৰ ভিয়েনা' আৰু 'দ্য ইৰ'ছ শ্ব' চফিয়া'ত এগৰাকী নিয়মীয়া অতিথি আছিল।

বিগত বৰ্ষসমূহত তেওঁ ৰোমানিয়ান ইৰ'টিক ইণ্ডাষ্ট্ৰী এৱাৰ্ডছ (PIER 2008 আৰু PIER 2009)ত শ্ৰেষ্ঠ ৰোমানিয়ান পৰ্ণ অভিনেত্ৰীৰ বঁটা লাভ কৰিছিল। ৰোমানিয়াৰ প্ৰাপ্তবয়স্ক মনোৰঞ্জন উদ্যোগৰ উন্নতিত আগবঢ়োৱা অৱদানৰ বাবে প্লুগাৰুক স্বীকৃতি দিয়া হৈছিল।

২০০৯ চনৰ মাৰ্চ মাহত এক অনলাইন নিৰ্বাচনত তেওঁক 'আদৰ্শ ৰোমানিয়ান মহিলা' হিচাপে নিৰ্বাচিত কৰা হৈছিল আৰু প্ৰায় এক চতুৰ্থাংশ (২৪.৬৯%) ৱেবছাইট দৰ্শকে তেওঁৰ সপক্ষে ভোট দিছিল।

২০০৯ চনৰ ২৪ ছেপ্টেম্বৰত প্লুগাৰুৱে প্ৰাপ্তবয়স্ক চলচ্চিত্ৰ উদ্যোগৰ পৰা অৱসৰৰ কথা ঘোষণা কৰে।

প্লুগাৰুৱে ২০১১ চনত 'ইৰ'টিক ড্ৰিমছ শ্ব' বাই আলিনা প্লুগাৰু' নামৰ এটা কামোদ্দীপক নৃত্য দল গঠন কৰে আৰু তেওঁ উৎসৱ, ব্যক্তিগত পাৰ্টি আৰু ৰাজহুৱা স্থানত নিজৰ দলটোৰ সৈতে সঘনাই নৃত্য প্ৰদৰ্শন কৰে। ২০১১ চনৰ মে' মাহত তেওঁ ৰোমানিয়ান ইৰ'টিক ইণ্ডাষ্ট্ৰী এৱাৰ্ডছত (PIER 2011) নিজৰ নৃত্য দলটোৰ বাবে শ্ৰেষ্ঠ শ্ব'ৰ বঁটা লাভ কৰে।

প্ৰাপ্তবয়স্ক চলচ্চিত্ৰ উদ্যোগৰ পৰা অৱসৰ লোৱাৰ পিছত তেওঁ বুখাৰেষ্টৰ অন্যতম শীৰ্ষ ৰেটিং থকা এটা কামোদ্দীপক মালিচ কেন্দ্ৰ পৰিচালনা কৰে।

২০১৫ চনত প্লুগাৰু 'প্ৰ' টিভিত' প্ৰচাৰিত ৰিয়েলিটী ধাৰাবাহিক *চাণ্ট চেলিব্ৰু, স্কোৱাটে-মা ডে আইচি!* (I'm a Celebrity...Get Me Out of Here!-ৰ ৰোমানিয়ান সংস্কৰণ) ৰ এগৰাকী প্ৰতিযোগী আছিল। ১৬ দিনৰ পাছত জনসাধাৰণৰ ভোটৰ জৰিয়তে তেওঁক শ্ব'টোৰ পৰা বাহিৰ কৰা হয়।

## দূৰদৰ্শন
* *চাণ্ট চেলিব্ৰু, স্কোৱাটে-মা ডে আইচি!* (২০১৫) ষ্টুডিঅ': প্ৰ' টিভি
* *নিমানি নু-ই পাৰফেক্ট* (২০০৯) ষ্টুডিঅ': প্ৰাইমা টিভি
* *মেকিং অফ* (২০০৭) ষ্টুডিঅ': অ'পেন মিডিয়া প্ৰডাকচন
* *চেক্ৰেটুল মেৰী* (২০০৫) ষ্টুডিঅ': লা ডলচে ভিটা প্ৰডাকচন এণ্ড এণ্টেনা ১ টিভি

## তথ্য সংগ্ৰহ

## বাহ্যিক সংযোগ

* 
* 
* 
* 

শ্ৰেণী:ৰোমানিয়াৰ অভিনেত্ৰী
শ্ৰেণী:পৰ্ণষ্টাৰ
য়াছমিন লাফিত্তে

**য়াছমিন লাফিত্তে** (আৰবী: ياسمين لافيت) এগৰাকী ফৰাচী-মৰক্কোৰ প্ৰাক্তন পৰ্ণগ্ৰাফিক অভিনেত্ৰী, যিয়ে কেৱল **য়াছমিন** নামেৰে অভিনয় কৰিছিল।

## জীৱন আৰু কেৰিয়াৰ
মৰক্কোৰ এটা সৰু গাঁও থাৰ এছ-চৌকৰ এটা ধৰ্মপৰায়ণ মুছলিম পৰিয়ালত জন্মগ্ৰহণ কৰা য়াছমিন মাত্ৰ পাঁচ মাহ বয়সতে পৰিয়ালৰ সৈতে ফ্ৰান্সলৈ গুচি আহে আৰু লিয়নৰ এটা উপনগৰত ডাঙৰ-দীঘল হয়। ১৮ বছৰ বয়সত হাইস্কুলৰ পঢ়া শেষ কৰি তেওঁ পৰিয়াল ত্যাগ কৰে; এই সময়ছোৱাত তেওঁ নাৰ্চৰ প্ৰশিক্ষণ লৈছিল আৰু পঢ়াৰ খৰচ যোগাবলৈ এগৰাকী পৰিচাৰিকা (ৱেইট্ৰেছ) হিচাপে কাম কৰিছিল।

২০০৪ চনত তেওঁ তেতিয়াৰ প্ৰেমিকৰ সৈতে প্ৰাপ্তবয়স্ক চলচ্চিত্ৰ উদ্যোগত প্ৰৱেশ কৰে। তেওঁলোকে এটা সৰু প্ৰডাকচন কোম্পানীৰ বিজ্ঞাপন দেখি আবেদন কৰিছিল যিয়ে অপেশাদাৰী দম্পতীৰ সন্ধান কৰি আছিল। ২০০৬ চনত তেওঁ টিএফৱান টক শ্ব' *লা মেথড কাউয়েট*ৰ এটা খণ্ডত অংশ লৈছিল। ইয়াৰ পিছত তেওঁ বাতৰি কাকতৰ সাক্ষাৎকাৰ, আলোচনীৰ বেটুপাত আৰু বিভিন্ন অনুষ্ঠানত স্থান লাভ কৰে আৰু *এফএইচএম* আলোচনীৰ এগৰাকী মুখপত্ৰ মডেল (spokesmodel) হৈ পৰে। ২০০৭ চনত তেওঁ প্ৰযোজক মাৰ্ক ডৰচেলৰ সৈতে এক একচেটিয়া চুক্তি স্বাক্ষৰ কৰে। সেই একে বছৰতে তেওঁ ডেনিয়েল আৰবিডৰ ড্ৰামা ছবি *এ লষ্ট মেন*ত এক গুৰুত্বপূৰ্ণ চৰিত্ৰত অভিনয় কৰে, যিখন ৬০ সংখ্যক কান চলচ্চিত্ৰ মহোৎসৱত প্ৰদৰ্শিত হৈছিল। ২০০৮ চনত তেওঁ অলিভিয়াৰ মাৰ্চালৰ ক্ৰাইম ড্ৰামা ছবি *এম আৰ ৭৩*ত এটা সহযোগী চৰিত্ৰত অভিনয় কৰিছিল। কেইবাখনো আন্তঃৰাষ্ট্ৰীয় ছবিত কাম কৰাৰ পিছত তেওঁ ২০০৯ চনৰ ফেব্ৰুৱাৰীত কেৱল মূলধাৰাৰ চলচ্চিত্ৰ আৰু প্ৰডাকচনত মনোনিৱেশ কৰিবলৈ পৰ্ণ উদ্যোগৰ পৰা অৱসৰ লয়।

২০০৫ চনত তেওঁ অলিভিয়াৰ লাফিত্তেৰ সৈতে মিলি "আলাকো প্ৰডাকচন" নামৰ নিজা প্ৰডাকচন কোম্পানী আৰম্ভ কৰে।

## বঁটা আৰু মনোনয়ন
* ২০০৭ ভেনাচ বঁটা বিজয়ী - শ্ৰেষ্ঠ ইউৰোপীয় অভিনেত্ৰী
* ২০০৭ এক্স এৱাৰ্ডছ - শ্ৰেষ্ঠ অভিনেত্ৰী
* ২০০৮ এক্স এৱাৰ্ডছ - শ্ৰেষ্ঠ অভিনেত্ৰী
* ২০০৮ ইৰ'টিকলাইন এৱাৰ্ড - শ্ৰেষ্ঠ ইউৰোপীয় অভিনেত্ৰী

## তথ্য সংগ্ৰহ

## বাহ্যিক সংযোগ

* 

শ্ৰেণী:মৰক্কোৰ অভিনেত্ৰী
শ্ৰেণী:ফৰাচী অভিনেত্ৰী
শ্ৰেণী:পৰ্ণষ্টাৰ
পেট্ৰিচিয়া ক্ৰেগ

**পেট্ৰিচিয়া ক্ৰেগ** (জন্ম ১৯৪০)) উত্তৰ আয়াৰলেণ্ডৰ এগৰাকী লেখিকা, সংকলনবিদ আৰু সাহিত্য সমালোচক, কাউণ্টি এণ্ট্ৰিমৰ এণ্ট্ৰিমত বাস কৰে। 

## ব্যক্তিগত জীৱন
বেলফাষ্টত নোৰা (জন্ম ব্ৰেডি) আৰু এণ্ডি ক্ৰেগৰ ঘৰত জন্মগ্ৰহণ কৰা পেট্ৰিচিয়াই বেলফাষ্ট স্কুল অৱ আৰ্ট স্কুলত আৰু তাৰ পিছত লণ্ডনৰ চেণ্ট্ৰেল স্কুল অৱ আৰ্টছ এণ্ড ক্ৰাফ্টছত অধ্যয়ন কৰাৰ পূৰ্বে ছেইণ্ট ডমিনিকছ গ্ৰামাৰ স্কুল ফৰ গাৰ্লছত পঢ়িছিল (য'ত তেওঁ আৰ্ট এণ্ড ডিজাইনত ডিপ্লমা লাভ কৰিছিল)। ১৯৯৯ চনত তেওঁ উত্তৰ আয়াৰলেণ্ডলৈ উভতি আহে। ৱেলছৰ শিল্পী জেফ্ৰি মৰ্গানৰ সৈতে তেওঁৰ বিবাহ হয়।

## কেৰিয়াৰ
১৯৬০ চনৰ শেষৰফালে ক্ৰেগ বেটাৰছিয়াৰ নট্ৰে ডেম কনভেণ্ট স্কুলত আছিল, কলা মিষ্ট্ৰেছ হিচাপে কাম কৰিছিল, কিন্তু সাহিত্যিক কেৰিয়াৰ গঢ়িবলৈ আকাংক্ষা কৰিছিল। তেতিয়াৰপৰাই তেওঁ স্মৃতিগ্ৰন্থ লিখিছে, কেইবাখনো সংকলন সম্পাদনা কৰিছে আৰু বাতৰি কাকতৰ বাবে প্ৰবন্ধ লিখিছে। লণ্ডনত তেওঁ মেৰী কেডোগানৰ সৈতে সহযোগিতা কৰিবলৈ আৰম্ভ কৰে, শিশু সাহিত্যৰ কেইবাখনো কিতাপ সম্পাদনা কৰে। তেওঁলোকৰ প্ৰথমখন কিতাপ ইউ’ৰ এ ব্ৰিক, এঞ্জেলা! যিখন কিতাপ এখন ক্লাছিক হৈ পৰিল।

উত্তৰ আয়াৰলেণ্ডলৈ উভতি অহাৰ লগে লগে তেওঁ আইৰিছ বিষয়-বস্তুৰে কিতাপ লিখিবলৈ আৰম্ভ কৰে। প্ৰথমবোৰৰ ভিতৰত এটা আছিল ব্ৰায়ান মূৰৰ জীৱনী যাক সমালোচক ছিমছ ডিনে 'এজন মানুহ আৰু এজন লেখকৰ এটা কুটিল আৰু বুদ্ধিমান বিৱৰণী বুলি বৰ্ণনা কৰিছিল যাৰ বাবে ক্ৰেগৰ পৰিষ্কাৰ আৰু তীক্ষ্ণ দৃষ্টিভংগী একেবাৰে উপযুক্ত যেন লাগে'। সম্ভৱতঃ তেওঁৰ আটাইতকৈ জনপ্ৰিয় গ্ৰন্থ আছিল স্মৃতিগ্ৰন্থ আস্কিং ফৰ ট্ৰাবল (১৯৮৭) য'ত তেওঁৰ স্কুলীয়া দিনবোৰৰ বিশদ বিৱৰণ দিয়া হৈছে, যাৰ শিখৰত তেওঁক স্কুলৰপৰা বহিষ্কাৰ কৰা হৈছিল।

## বঁটা
কুইনছ ইউনিভাৰ্চিটি বেলফাষ্টৰ সন্মানীয় প্ৰবক্তা আছিল য'ত তেওঁক ছিমছ হিনি চেণ্টাৰ ফৰ পয়েট্ৰিৰ ব'ৰ্ডত নিযুক্তি দিয়া হৈছিল।

## টোকা

## তথ্যসূত্ৰ

শ্ৰেণী:আয়াৰলেণ্ডৰ ব্যক্তি
শ্ৰেণী:লেখিকা
শ্ৰেণী:সমালোচক
ৰোহিনী চৌধুৰী

**ৰোহিনী চৌধুৰী** (জন্ম ১৯৬৩) এগৰাকী ভাৰতীয় শিশু সাহিত্যিক আৰু সাহিত্য অনুবাদক। শিশুৰ বাবে তেওঁৰ প্ৰকাশিত লেখা হিন্দী আৰু ইংৰাজী দুয়োটা ভাষাতে ৰচনা কৰা হৈছে, আৰু ইয়াত অনুবাদ, উপন্যাস, চুটিগল্প, আৰু অ-কল্পকাহিনী আদি অন্তৰ্ভুক্ত কৰা হৈছে। হিন্দু ইয়ং ৱৰ্ল্ড গুডবুকছ নন-ফিকচন বঁটা আৰু নিউ ৰাইটাৰ গদ্য আৰু কবিতা প্ৰতিযোগিতা, ২০০১, ব্ৰিটেইনকে ধৰি তেওঁৰ শিশু গ্ৰন্থ আৰু চুটিগল্পসমূহ বঁটাৰ বাবে চৰ্টলিষ্ট কৰা হৈছে।

এগৰাকী সাহিত্য অনুবাদক হিচাপে তেওঁ মূলতঃ হিন্দী (প্ৰাক-আধুনিক আৰু আধুনিক) আৰু ইংৰাজী ভাষাত কাম কৰে। ভাৰতীয় ভাষাৰ প্ৰথম আত্মজীৱনী বুলি গণ্য কৰা ১৭ শতিকাৰ ব্ৰজ ভাষাৰ গ্ৰন্থ *অৰ্ধকথানক* আধুনিক হিন্দী আৰু ইংৰাজীলৈ অনুবাদ কৰিছে। তেওঁৰ শেহতীয়া অনুবাদ হৈছে ২০১৯ চনৰ ডিচেম্বৰ মাহত পেংগুইন ইণ্ডিয়াই প্ৰকাশ কৰা তুলসীদাসৰ ৰামচৰিতমানস। প্ৰথম খণ্ডৰ এটা চমু উদ্ধৃতি ইয়াৰ পূৰ্বে প্ৰকাশকৰ অনুমতি সাপেক্ষে মডাৰ্ণ পয়েট্ৰি ইন ট্ৰেন্সলেচন, ছংছ অৱ দ্য শ্বেটাৰড থ্ৰ'ট, ২০১৭, নম্বৰ ১ নামৰ আলোচনীখনত প্ৰকাশ কৰা হৈছিল।

## জীৱনী
১৯৬৩ চনত ভাৰতৰ কলিকতাত জন্মগ্ৰহণ কৰিছিল চৌধুৰীয়ে। লৰেটো হাউচৰ পৰা স্কুলীয়া শিক্ষা সমাপ্ত কৰি অৰ্থনীতি বিষয়ত বি এ (অনাৰ্ছ) ডিগ্ৰী লাভ কৰি কলিকতাৰ যাদৱপুৰ বিশ্ববিদ্যালয়ত যোগদান কৰে। ইয়াৰ পিছত তেওঁ আহমেদাবাদৰ ইণ্ডিয়ান ইনষ্টিটিউট অৱ মেনেজমেণ্টত ব্যৱসায়িক ডিগ্ৰী লাভ কৰাৰ সিদ্ধান্ত লয় আৰু তাৰ পৰাই ১৯৮৬ চনত পিজিডিএম ডিগ্ৰী লাভ কৰে। কেইবাবছৰ ধৰি বিজনেছ কনচালটিং আৰু ষ্ট্ৰেটেজিত কাম কৰাৰ পিছত তেওঁ এগৰাকী পূৰ্ণকালীন লেখিকা হৈ পৰে। ১৯৯৭ চনত তেওঁ লণ্ডনলৈ গুচি যায় আৰু বৰ্তমান তাত তেওঁ তেওঁৰ দুগৰাকী কন্যাৰ সৈতে বাস কৰে।
## তথ্যসূত্ৰ

শ্ৰেণী:লেখিকা
শ্ৰেণী:ভাৰতীয় সাহিত্যিক
অনিতা প্ৰতাপ

**অনিতা প্ৰতাপ** (২৩ ডিচেম্বৰ ১৯৫৮) এগৰাকী ভাৰতীয় লেখিকা আৰু সাংবাদিক। ১৯৮৩ চনত এল টি টি ইৰ মুৰব্বী ভি প্ৰভাকৰণৰ সাক্ষাৎকাৰ লোৱা প্ৰথমগৰাকী সাংবাদিক। তালিবানে কাবুল দখল কৰাৰ সৈতে জড়িত টেলিভিছন সাংবাদিকতাৰ বাবে টিভি ৰিপৰ্টৰ বাবে জৰ্জ পলক বঁটা লাভ কৰে। তেওঁ চিএনএনৰ ভাৰত ব্যুৰোৰ মুৰব্বী আছিল। তেওঁ শ্ৰীলংকাৰ আধাৰত আইলেণ্ড অৱ ব্লাড নামৰ কিতাপখন লিখিছে। ২০১৩ চনত কেৰালা সংগীত নাটক অকাডেমীৰ সৈতে জড়িত সংস্থা কেৰালা কলা কেন্দ্ৰই তেওঁক শ্ৰীৰত্ন বঁটা প্ৰদান কৰে। ২০১৪ চনৰ লোকসভা নিৰ্বাচনৰ বাবে কেৰালাৰ এৰ্নাকুলামৰপৰা আম আদমি পাৰ্টিৰ প্ৰাৰ্থী হিচাপে মনোনীত হৈছিল। 

## প্ৰাথমিক জীৱন
প্ৰতাপৰ জন্ম হৈছিল কেৰালাৰ কোট্টায়মত, এটা চিৰো মালাবাৰ কেথলিক পৰিয়ালত। তেওঁৰ দেউতাক টাটা গ্ৰুপৰ এটা উদ্যোগত কৰ্মৰত আছিল, তেওঁ ভাৰতৰ বিভিন্ন স্থানত নিজৰ পৰিয়ালক লগত লৈ পোষ্ট কৰিছিল। সৰুতে প্ৰতাপে এঘাৰ বছৰত সাতখন বিদ্যালয় সলনি কৰিছিল। লৰেটো স্কুল কলকাতাৰপৰা ছিনিয়ৰ কেম্ব্ৰিজ পাছ কৰি ১৯৭৮ চনত নতুন দিল্লীৰ মিৰাণ্ডা হাউছৰপৰা বি এ – ইংৰাজী আৰু বাংগালুৰু বিশ্ববিদ্যালয়ৰপৰা সাংবাদিকতাত ডিপ্লমা কৰে।

## কেৰিয়াৰ
সাংবাদিকতাৰ ডিপ্লমা সম্পূৰ্ণ কৰাৰ পাছত প্ৰতাপক নিযুক্তি দিয়ে দিল্লীৰ দ্য ইণ্ডিয়ান এক্সপ্ৰেছৰ তেতিয়াৰ সম্পাদক অৰুণ শ্বৌৰীয়ে। 
তাৰ পিছত মাক-দেউতাকৰ লগত থাকিবলৈ বাংগালুৰুলৈ বদলি হয়। কিছুসময়ৰ পাছতে তাই ছাণ্ডে মেগাজিনত যোগদান কৰে। 
সাংবাদিকতাৰ প্ৰতি তেওঁৰ আগ্ৰহ আছিল আন্তঃৰাষ্ট্ৰীয় ৰাজনীতিত আৰু সেইবাবেই তেওঁক শ্ৰীলংকাৰ জাতিগত সংঘাতৰ সন্মুখীন হ’বলৈ বাধ্য কৰাইছিল। তেওঁ বহুতো ঠাই ভ্ৰমণ কৰি প্ৰত্যক্ষ তথ্য সংগ্ৰহ কৰিছিল। ১৯৮৩ চনত তেওঁ লিবাৰেচন টাইগাৰ্ছ অৱ তামিল ইলামৰ (এলটিটিই)ৰ মুৰব্বী ভেলুপিল্লাই প্ৰভাকৰণৰ সাক্ষাৎকাৰ লয়। এইটোৱেই হৈ পৰিল প্ৰভাকৰনে বিশ্ববাসীৰ আগত দিয়া প্ৰথমটো সাক্ষাৎকাৰ য’ত তেওঁ এলটিটিই প্ৰতিষ্ঠা কৰাৰ দৰ্শন, চৰকাৰৰ ওপৰত নিৰ্ভৰ নকৰি বিষয়বোৰ নিজৰ হাতত লোৱা আৰু আগন্তুক পৰিকল্পনাৰ বিষয়ে কয়। লগে লগে আন্তঃৰাষ্ট্ৰীয় পৰ্যায়ত স্বীকৃতি লাভ কৰিলে অনিতাক। শ্ৰীলংকাত তেওঁ নিজৰ কাম অব্যাহত ৰাখে আৰু পিছলৈ ২০০৩ চনত সন্ত্ৰাসবাদী অঞ্চলত বাস কৰাৰ অভিজ্ঞতাৰ বিষয়ে তেওঁৰ প্ৰথমখন কিতাপ আইলেণ্ড অৱ ব্লাড প্ৰকাশ কৰে।

প্ৰতাপে ইণ্ডিয়া টুডেতো কাম কৰিছিল আৰু তাৰ পিছত আঠ বছৰ ধৰি টাইম আলোচনীৰ সংবাদদাতা আছিল। ১৯৯৩ চনত বোম্বাই (বৰ্তমান মুম্বাই)ত হোৱা বোমা বিস্ফোৰণৰ পিছত তেওঁ টাইমৰ বাবে বাল থাকৰেৰ সাক্ষাৎকাৰো লৈছিল; তেওঁ তেতিয়াৰ শিৱসেনাৰ মুৰব্বী আছিল যিটো মহাৰাষ্ট্ৰৰ আগশাৰীৰ বিৰোধী দল আছিল। ১৯৯৬ চনত তেওঁ চিএনএনত যোগদান কৰে, যিটো টেলিভিছনৰ সাংবাদিক হিচাপে তেওঁৰ প্ৰথম অভিজ্ঞতা। অভিজ্ঞতা লাভৰ বাবে আটলাণ্টা আৰু বেংকক ব্যুৰোৰপৰা অলপ সময় কাম কৰিছিল। ইয়াৰ পিছত তেওঁ তালিবানে কাবুল দখল কৰাৰ বাতৰি প্ৰকাশ কৰে যাৰ বাবে তেওঁক জৰ্জ পলক বঁটা প্ৰদান কৰা হয়।

ছপা মাধ্যমৰপৰা টেলিভিছনলৈ স্থানান্তৰিত হৈ প্ৰতাপে সামাজিক বিষয় আৰু কলাৰ ওপৰত বিভিন্ন তথ্যচিত্ৰও নিৰ্মাণ কৰিছিল। 
লাইট আপ দ্য স্কাইত তেওঁ বিদ্ৰোহী মিজোৰামৰ গণতান্ত্ৰিক ৰাষ্ট্ৰলৈ ৰূপান্তৰিত হোৱাৰ দৃশ্য প্ৰদৰ্শন কৰিছে। তেওঁৰ তথ্যচিত্ৰ অৰ্ফান্স অৱ এন্সিয়েণ্ট চিভিলাইজেচনত শিল্পীসকলৰ দুৰ্দশাৰ কথা উল্লেখ কৰা হৈছে আৰু ৱেন দ্য ছ’ল গ্ল’ছে লোকনৃত্য পৰম্পৰাৰ নথিভুক্ত কৰিছে। 
শ্বাবাছ হেলেলুয়া নাগা ৰেজিমেণ্টৰ ওপৰত নিৰ্মিত এখন তথ্যচিত্ৰ আছিল।বাংগালুৰুৰ এজন ফটোগ্ৰাফাৰ মহেশ ভাটৰ সৈতে সহ-লেখক হিচাপে ২০০৭ চনত তেওঁৰ দ্বিতীয়খন গ্ৰন্থ আনছাং প্ৰকাশ কৰে য'ত সমাজৰ সেৱা কৰা নজন সাধাৰণ ভাৰতীয় লোকৰ কাহিনী কোৱা হৈছিল।

## তথ্যসূত্ৰ

শ্ৰেণী:সাংবাদিক
ববী ষ্টাৰ

**ববী ষ্টাৰ** (জন্ম: ১৯৮৩) এগৰাকী আমেৰিকান পৰ্ণগ্ৰাফিক চলচ্চিত্ৰ অভিনেত্ৰী। তেওঁ ২০১২ চনত 'এভিএন এৱাৰ্ড ফৰ ফিমেল পাৰফৰ্মাৰ অৱ দ্য ইয়াৰ' বঁটা লাভ কৰিছিল আৰু ২০২৬ চনত তেওঁক 'এভিএন হল অৱ ফেেম'ত অন্তৰ্ভুক্ত কৰা হৈছিল।

## প্ৰাৰম্ভিক জীৱন আৰু শিক্ষা
কেলিফৰ্ণিয়াৰ ছাণ্টা ক্লাৰাত জন্মগ্ৰহণ কৰা আৰু এটা উচ্চ-মধ্যবিত্ত পৰিয়ালত ডাঙৰ-দীঘল হোৱা ষ্টাৰে জীৱনৰ প্ৰাৰম্ভিক সময়ত ঘৰতে শিক্ষা (হোমস্কুলিং) গ্ৰহণ কৰিছিল। তেওঁ সন্তৰণত জুনিয়ৰ অলিম্পিক গেমছত অংশগ্ৰহণ কৰিছিল, ওব' (oboe) যন্ত্ৰৰ অধ্যয়ন কৰিছিল আৰু ছান হোজে ষ্টেট ইউনিভাৰ্চিটিৰপৰা স্নাতক ডিগ্ৰী লাভ কৰিছিল। তেওঁ স্ত্ৰীৰোগ বিশেষজ্ঞ (গাইনোকলজিষ্ট) হোৱাৰ লক্ষ্যৰে চিকিৎসা বিজ্ঞানৰ প্ৰাৰম্ভিক পাঠ্যক্ৰম (প্ৰি-মেড) অধ্যয়ন কৰাৰ হেঁপাহ প্ৰকাশ কৰিছিল। তেওঁৰ উদ্দেশ্য আছিল প্ৰাপ্তবয়স্ক মনোৰঞ্জন উদ্যোগৰ ভিতৰতে কাম কৰা, য'ত তেওঁ মহিলা স্ত্ৰীৰোগ বিশেষজ্ঞৰ অভাৱ অনুভৱ কৰিছিল।

## পৰ্ণগ্ৰাফিক চলচ্চিত্ৰ কেৰিয়াৰ
২২ বছৰ বয়সত ষ্টাৰে মূলধাৰাৰ পৰ্ণগ্ৰাফীত প্ৰৱেশ কৰাৰ পূৰ্বে 'Kink.com'-ৰ বাবে ফেটিচ দৃশ্যত অভিনয় কৰিবলৈ আৰম্ভ কৰিছিল। ২০১১ আৰু ২০১৩ চনত ছিবিচি (CNBC) এ তেওঁক ১২ গৰাকী আটাইতকৈ জনপ্ৰিয় পৰ্ণগ্ৰাফিক অভিনেত্ৰীৰ এগৰাকী হিচাপে নামকৰণ কৰিছিল। ষ্টাৰে ২০১১ চনৰপৰা প্ৰাপ্তবয়স্ক চলচ্চিত্ৰ বিতৰক 'ইভিল এঞ্জেল'ৰ বাবে ছবি পৰিচালনা কৰি আহিছে।

ষ্টাৰ 'আমেৰিকাছ নেক্সট হট পৰ্ণ ষ্টাৰ' নামৰ ৰিয়েলিটী শ্ব'টোৰ এগৰাকী চূড়ান্ত প্ৰতিযোগী আছিল। তেওঁ 'পপপৰ্ণ ডট কম'ৰ বাবে ব্লগ লিখিছিল আৰু 'ফক্স মেগাজিন'ত "অ্যাডভেন্সাৰ্ছ ইন পৰ্ণি লেণ্ড" নামৰ এটা স্তম্ভ লিখিছিল। ফ্ৰেডেৰিক কমিউনিটি কলেজৰ অধ্যাপক ৰিচ ম'ৰলেণ্ডৰ পৰ্ণ উদ্যোগৰ নাৰীবাদীসকলৰ ওপৰত লিখা এখন গ্ৰন্থতো তেওঁক স্থান দিয়া হৈছিল।

## ব্যক্তিগত জীৱন
ষ্টাৰে কৈছে যে তেওঁ নিজৰ যৌন অভিমুখিতাক কোনো নিৰ্দিষ্ট নাম নিদিয়ে, কিন্তু নিজকে বিপৰীতকামীতাতকৈ সমকামী বুলি অধিক গণ্য কৰে। ২০১৩ চনত ষ্টাৰে নিজৰ ব্লগত সন্তান-সম্ভৱা হোৱাৰ কথা ঘোষণা কৰিছিল।

## তথ্য সংগ্ৰহ

## বাহ্যিক সংযোগ
* 

শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
জিনা ৰড্ৰিগেজ

**জিনা ৰড্ৰিগেজ** (ইংৰাজী: Gina Rodriguez; **ডেমি ডেলিয়া** নামেৰেও জনাজাত; জন্ম: ১৫ নৱেম্বৰ ১৯৬৭) এগৰাকী আমেৰিকান প্ৰাক্তন পৰ্ণগ্ৰাফিক অভিনেত্ৰী। নাদিয়া চুলেমান আৰু মাইকেল লোহানৰ দৰে ব্যক্তিসকলৰ সৈতে কৰা কামৰ বাবে তেওঁ পৰিচিত। ২০১৭ চনত তেওঁ ডব্লিউইটিভিৰ (WEtv) তথ্যচিত্ৰ ধাৰাবাহিক *মামা জুন: ফ্ৰম নট টু হট*ত অভিনয় কৰাৰ লগতে ইয়াৰ কাৰ্যবাহী প্ৰযোজক হিচাপেও কাম কৰিছিল। 

২০১১ চনৰ পৰা ২০১৭ চনলৈকে ৰড্ৰিগেজে ষ্টৰ্মী ডেনিয়েলছৰ মেনেজাৰ হিচাপে কাম কৰিছিল। তেওঁ এফবিআইৰ সৈতে সহযোগিতা কৰিছিল আৰু ৰাষ্ট্ৰপতি ডনাল্ড ট্ৰাম্পৰ সন্দৰ্ভত কিথ ডেভিদচনৰ সৈতে হোৱা চুক্তিত গুৰুত্বপূৰ্ণভাৱে জড়িত আছিল। ২০১৮ চনত তেওঁ ষ্টৰ্মী ডেনিয়েলছে লিখা আৰু চেইণ্ট মাৰ্টিনছ পাব্লিচিং গ্ৰুপৰ দ্বাৰা প্ৰকাশিত *ফুল ডিছক্লজাৰ* গ্ৰন্থৰ অন্যতম বিষয় আছিল। ২০২০ চনত সাংবাদিক জো পালাজলো আৰু মাইকেল ৰথফেল্ডে লিখা আৰু ৰেনডম হাউচৰ দ্বাৰা প্ৰকাশিত *দ্য ফিক্সাৰ্ছ: দ্য বটম-ফিডাৰ্ছ, ক্ৰুকেড লয়াৰ্ছ, গছিপমংগাৰ্ছ, এণ্ড পৰ্ণ ষ্টাৰ্ছ হু ক্ৰিয়েটেড দ্য ৪৫থ প্ৰেছিডেণ্ট* গ্ৰন্থৰো তেওঁ অন্যতম বিষয় আছিল।

## কৰ্মজীৱন

এগৰাকী প্ৰাপ্তবয়স্ক চলচ্চিত্ৰ শিল্পী হিচাপে ৰড্ৰিগেজে **ডেমি ডেলিয়া** নামেৰে ৫০খনতকৈও অধিক ছবিত অভিনয় কৰিছিল। ৰড্ৰিগেজে ১৯৯২ চনত *বেৱাচ* আৰু ২০০২ চনত *ৰবাৰী হমিচাইড ডিভিজন*ত অভিনয় কৰিছিল। পৰ্ণ উদ্যোগ ত্যাগ কৰাৰ পিছত আৰু তৃতীয়বাৰৰ বাবে বিবাহ বিচ্ছেদ হোৱাৰ পিছত ৰড্ৰিগেজে ২০০৯ চনত তেওঁৰ প্ৰচাৰ কাৰ্যৰ ব্যৱসায় (publicity business) প্ৰতিষ্ঠা কৰে। ২০০৯ চনৰ জুন মাহৰ পৰা তেওঁ নিজৰ দুই সন্তানৰ সৈতে 'ক্ৰাকল'ত প্ৰচাৰিত *মামী এক্সএক্সএক্স* নামৰ এটা চুটিম্যাদী ৱেব-আধাৰিত ৰিয়েলিটী শ্ব'ত অভিনয় কৰিছিল।

ৰড্ৰিগেজে ডিডি এণ্টাৰটেইনমেণ্ট (পৰৱৰ্তী সময়ত জিআৰ মিডিয়া নামেৰে জনাজাত) নামৰ নিজা মেনেজমেণ্ট কোম্পানী গঠন কৰিছিল, যিয়ে বিভিন্ন তাৰকাৰ উপপত্নী বুলি দাবী কৰি চৰ্চালৈ অহা মহিলাসকলৰ হৈ কাম কৰিছিল। ২০১২ চনত তেওঁ DialAStar.com নামৰ এটা ফোন সেৱা আৰম্ভ কৰিছিল যাৰ জৰিয়তে অনুৰাগীসকলে তাৰকাসকলক ফোন কৰিব পাৰিছিল। নাদিয়া চুলেমানৰ মেনেজাৰ হিচাপে তেওঁ *অক্টোমম হোম এলোন* নামৰ পৰ্ণগ্ৰাফিক ছবিখন নিৰ্মাণ আৰু বিপণন কৰিছিল।

২০১৭ চনত তেওঁ জিটনি প্ৰডাকচনছৰ সহ-প্ৰতিষ্ঠা কৰে আৰু ডব্লিউই টিভিত তেওঁৰ প্ৰথমটো ৰিয়েলিটী টিভি শ্ব' "মামা জুন: ফ্ৰম নট টু হট"ৰ কাৰ্যবাহী প্ৰযোজনা কৰে, য'ত তেওঁ নিজেও অভিনয় কৰিছিল।

২০২০ চনত তেওঁ "হেপিলি এভাৰ অল্টাৰ্ড"ৰ কাৰ্যবাহী প্ৰযোজনা কৰে যিটো ২০২০ চনৰ ২২ জুলাইত লাইফটাইম টিভিত মুক্তি লাভ কৰিছিল।
## ব্যক্তিগত জীৱন
জিনাৰ জন্ম হৈছিল জিনা মেৰী ডেলিয়া নামেৰে। তেওঁ মেক্সিকান মাফিয়া মুৰব্বী মাইকেল "মিকি" এন্থনী ডেলিয়াৰ কন্যা আছিল আৰু অতি কম বয়সতে তেওঁ পৰিয়ালৰ পৰা আঁতৰি আহিছিল।

২০২৪ চনৰ এপ্ৰিল মাহত নিউয়ৰ্কত ডনাল্ড ট্ৰাম্পৰ বিৰুদ্ধে চলা অপৰাধমূলক গোচৰৰ শুনানিৰ সময়ত ২০১৬ চনৰ অক্টোবৰ মাহৰ ৰড্ৰিগেজ আৰু ষ্টৰ্মী ডেনিয়েলছৰ অধিবক্তা কিথ ডেভিদচনৰ মাজৰ কিছু পুৰণি বাৰ্তা (টেক্সট মেচেজ) প্ৰদৰ্শন কৰা হয়। এই বাৰ্তাসমূহে ইংগিত দিয়ে যে ৰড্ৰিগেজ সেইসকলৰ ভিতৰত এজন আছিল যিয়ে ডেনিয়েলছৰ সৈতে ট্ৰাম্পৰ সম্পৰ্কৰ কথা গোপনে ৰখাৰ বিনিময়ত ১,৩০,০০০ ডলাৰৰ লেনদেনৰ সন্দৰ্ভত মাইকেল কোহেনৰ সৈতে যোগাযোগ কৰিবলৈ ডেভিদচনক উৎসাহিত কৰিছিল।

## তথ্যসূত্ৰ
 

## বাহ্যিক সংযোগ

শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
জেনী থৰ্নলি ক্লাৰ্ক

**জেনী থৰ্নলি ক্লাৰ্ক** () আছিল এগৰাকী আমেৰিকান শিক্ষাবিদ, লেখিকা আৰু সংকলনবিদ। তেওঁ আছিল *ছংছ অৱ দ্য চাউথ*ৰ লেখিকা। ঔপনিৱেশিক সময়ৰপৰা বৰ্তমানলৈকে দক্ষিণৰ কবিৰপৰা পছন্দৰ নিৰ্বাচন। কিতাপখনৰ পৰিচয় দিয়া জোৱেল চেণ্ডলাৰ হেৰিছে কয় যে তেওঁ জনাত এই খণ্ডটোৱেই আছিল দক্ষিণৰ লেখকসকলে প্ৰস্তুত কৰা পদ্যৰ প্ৰতি সম্পূৰ্ণৰূপে নিবেদিত আমেৰিকান সংকলন। ১৮৯০ চনৰপৰা প্ৰথম বিশ্বযুদ্ধৰ ভিতৰত বজাৰত পোৱা দুখন প্ৰভাৱশালী কবিতা সংকলনৰ ভিতৰত ই অন্যতম আছিল।

## প্ৰাথমিক জীৱন আৰু শিক্ষা
জেনী থৰ্নলি ক্লাৰ্কৰ জন্ম হৈছিল উত্তৰ কেৰ'লিনাৰ উইন্সটন-চেলেমত, ১৮৬০ চনৰ ২০ ছেপ্টেম্বৰত। ভাৰম’ণ্টৰ প্ৰথম পৰিয়ালৰ মাজত জন্মগ্ৰহণ কৰা যদিও তেওঁ জৰ্জিয়াৰ স্থানীয় লোক বুলি কয়। তেওঁৰ পিতৃ জন আৰ্চাৰ ক্লাৰ্ক আছিল এজন কবি; তেওঁৰ মৃত্যু হৈছিল প্ৰাথমিক পুৰুষত্বতে। পুথিভঁৰালত ডাঙৰ-দীঘল হোৱা আৰু মাতৃ মেৰী এলিছ (ৱেষ্ট) ক্লাৰ্কে সযতনে পঢ়োৱা জেনীয়ে দুবাৰকৈ সৰ্বোচ্চ সন্মানেৰে স্নাতক ডিগ্ৰী লাভ কৰিছিল; প্ৰথমে জৰ্জিয়াৰ এখন মহিলা কলেজ আৰু তাৰ পিছত (১৮৮৯ চনত) নেচভিল বিশ্ববিদ্যালয়ৰদ্বাৰা।

## কেৰিয়াৰ
লগে লগে মিচিচিপিৰ ষ্টেট ইণ্ডাষ্ট্ৰিয়েল কলেজৰ লেটিনৰ অধ্যক্ষ হিচাপে নিৰ্বাচিত হোৱা তেখেতে মিলেজভিলৰ জৰ্জিয়া কলেজ এণ্ড ষ্টেট ইউনিভাৰ্চিটিৰ একেখন অধ্যক্ষলৈ মাতি অনালৈকে তাতেই আছিল। তেওঁৰ অসাধাৰণ স্মৃতিত যেন এটা গোটেই পুথিভঁৰাল আছিল আৰু ভাৰ্জিল বা হৰেচৰ প্ৰতিটো শাৰীয়ে তাইৰ মনত প্ৰাচীন আৰু আধুনিক ইংৰাজী কবিৰ বহুতো চিত্ৰকল্পৰ কথা মনত পেলাই দিছিল। 
কবিতাৰ সৈতে এই ব্যতিক্ৰমী পৰিচিতিৰ লগতে সমালোচক হিচাপে তেওঁৰ ক্ষমতা আৰু অভিজ্ঞতাই তেওঁক তেওঁ গ্ৰহণ কৰা কামটোৰ বাবে এককভাৱে উপযুক্ত কৰি তুলিছিল, সেয়া আছিল দক্ষিণৰ কবিতাৰ হাইলাইটসমূহ দক্ষিণৰ গীত শীৰ্ষক এটা খণ্ডত সংগ্ৰহ কৰা। তেওঁ বহুতো সাময়িকীত লিখিছিল, মূলতঃ শিক্ষামূলক।

## মৃত্যু
১৯২৪ চনৰ ২৭ ডিচেম্বৰত উইন্সটন-চেলেমত ক্লাৰ্কৰ মৃত্যু হয়।[2]
## তথ্যসূত্ৰ
ছেক্সী ক'ৰা

**ছেক্সী ক'ৰা** (ইংৰাজী: Sexy Cora; জন্মতে: **কেৰোলিন এবাৰ্ট**, চৰকাৰী নাম: **কেৰোলিন ৱাচনিটজা**; ২ মে' ১৯৮৭ – ২০ জানুৱাৰী ২০১১) এগৰাকী জাৰ্মান পৰ্ণগ্ৰাফিক অভিনেত্ৰী, মডেল, গায়িকা আৰু ৰিয়েলিটী শ্ব'ৰ অংশগ্ৰহণকাৰী আছিল। তেওঁ টিম ৱাচনিটজাৰ পত্নী আছিল। 

ক'ৰাৰ জন্ম পশ্চিম বাৰ্লিনত হৈছিল। তেওঁ *বিগ ব্ৰাদাৰ জাৰ্মানী*ৰ দশম ছিজনৰ অন্যতম অংশগ্ৰহণকাৰী আছিল। *বিগ ব্ৰাদাৰ*ত অংশ লোৱাৰ পাছত ক'ৰাই "মাই লাভ – লা, লা, লা" আৰু "লাছ আনছ কিকেন (এলেছ ক্লাৰ ৱাণ্ডাৰবাৰ)" নামৰ দুটা সংগীত এলবাম মুক্তি দিছিল।

## চিকিৎসা সম্পৰ্কীয় সমস্যা আৰু মৃত্যু
এদিনতে সৰ্বাধিক মুখমৈথুন কৰাৰ বিশ্ব অভিলেখ ভংগ কৰিবলৈ চেষ্টা কৰাৰ পিছত ২০০৯ চনত ক'ৰাক চিকিৎসালয়ত ভৰ্তি কৰা হৈছিল। তেওঁ ২০০ জন পুৰুষৰ সৈতে এই অভিলেখ গঢ়িবলৈ চেষ্টা কৰিছিল যদিও ৭৫ জনতকৈ অধিক কৰিবলৈ সক্ষম হোৱ নাছিল।

thumb|কেৰোলিন ৱাচনিটজাৰ কবৰৰ ফলক (২০১১ চনৰ ৩০ মে'ত তোলা ফটো)
২০১১ চনৰ ১১ জানুৱাৰীত হামবাৰ্গৰ এখন প্লাষ্টিক চাৰ্জাৰী ক্লিনিকত স্তন বৃদ্ধিৰ অস্ত্ৰোপচাৰ চলি থকাৰ সময়তে ক'ৰা হৃদৰোগত আক্ৰান্ত হয়। এয়া আছিল তেওঁৰ ষষ্ঠটো তেনেধৰণৰ অস্ত্ৰোপচাৰ। অস্ত্ৰোপচাৰ আৰম্ভ হোৱাৰ কেইমিনিটমানৰ ভিতৰতে তেওঁৰ হৃদযন্ত্ৰৰ ক্ৰিয়া বন্ধ হৈ যায়, যাৰ ফলত তেওঁৰ ৰক্তচাপ ক্ৰমান্বয়ে কমিবলৈ ধৰে আৰু অংগসমূহৰ কাম বন্ধ হৈ পৰে। ইয়াৰ ফলত তেওঁৰ মগজুৰ গুৰুতৰ ক্ষতি হয়। তেওঁক স্থানীয় এখন চিকিৎসালয়লৈ স্থানান্তৰ কৰি এসপ্তাহৰ বাবে ক'মাত ৰখা হৈছিল। তেওঁৰ স্বামী টিম ৱাচনিটজাই দাবী কৰিছিল যে চিকিৎসকসকলে তেওঁক জনাইছিল যে মগজুৰ ক্ষতিৰ বাবে তেওঁৰ মৃত্যু হ'ব। তেওঁ ২০১১ চনৰ ২০ জানুৱাৰীত মৃত্যু নোহোৱালৈকে ৯ দিন ধৰি তেওঁৰ কাষতে আছিল।

আৰক্ষীয় চিকিৎসালয়খনত সম্ভাব্য চিকিৎসা ত্ৰুটিৰ তদন্ত কৰিছিল। ২১ জানুৱাৰীত ক'ৰাৰ অস্ত্ৰোপচাৰ কৰা দুজন চিকিৎসকৰ বিৰুদ্ধে অসাৱধানতাৰ বাবে হোৱা মানৱ হত্যাৰ গোচৰ ৰুজু কৰা হয়। ক্লিনিকখনৰ এটা বিবৃতিত কোৱা হৈছে যে চিকিৎসকসকল "অত্যন্ত ব্যথিত আৰু ৰোগী চি.ডব্লিউ.ৰ মৃত্যুত গভীৰ শোক প্ৰকাশ কৰিছে" আৰু তেওঁলোকে তদন্তকাৰী কৰ্তৃপক্ষক "পূৰ্ণ সহযোগিতা" আগবঢ়াইছে।

২০১৩ চনৰ ৫ ফেব্ৰুৱাৰীত ডয়চে প্ৰেছ-এজেন্সীয়ে প্ৰতিবেদন দিছিল যে এগৰাকী ৫৬ বছৰীয়া এনাস্থেটিষ্টক ক'ৰাৰ মৃত্যুত অনিচ্ছাকৃত মানৱ হত্যাৰ বাবে দোষী সাব্যস্ত কৰা হৈছে। ২০১১ চনৰ সেই কছমেটিক চাৰ্জাৰীৰ সময়ত অভিনেত্ৰীগৰাকীয়ে পৰ্যাপ্ত অক্সিজেন পোৱাটো নিশ্চিত নকৰাৰ বাবে হামবাৰ্গ চিকিৎসালয়ৰ চিকিৎসকজনক ১৫ মাহৰ নিলম্বিত কাৰাদণ্ড বিহা হৈছিল।

## পুৰস্কাৰ
* 2010: Venus Award: Best Amateur Actress Germany
* 2010: Erotixxx Award: Best Amateur Actress

## তথ্যসূত্ৰ




## বাহ্যিক সংযোগ
* 
* 
* 

শ্ৰেণী:জাৰ্মানীৰ ব্যক্তি
শ্ৰেণী:পৰ্ণষ্টাৰ
ৰেনে বণ্ড

**ৰেনে বণ্ড** (১১ অক্টোবৰ ১৯৫০ – ২ জুন ১৯৯৬) এগৰাকী আমেৰিকান অভিনেত্ৰী আৰু পৰ্ণগ্ৰাফিক অভিনেত্ৰী আছিল। বণ্ডই ১৯৬০ চনৰ শেষৰফালে হেৰী নোভাকে নিৰ্মাণ কৰা ছফ্টকোৰ এক্সপ্লইটেচন চলচ্চিত্ৰৰ জৰিয়তে অভিনয় জীৱন আৰম্ভ কৰিছিল আৰু ১৯৭০ চনৰ আৰম্ভণিতে হাৰ্ডকোৰ চলচ্চিত্ৰলৈ গতি কৰিছিল। ১৯৭০ চনৰ লছ এঞ্জেলছৰ পৰ্ণগ্ৰাফী জগতত তেওঁ সক্ৰিয় আছিল আৰু ৮০খনতকৈও অধিক চলচ্চিত্ৰ তথা লুপত অভিনয় কৰিছিল। তেওঁৰ সৰু শৰীৰটোৰ বাবে তেওঁ পৰিচিত আছিল আৰু অভিনয়ত তেওঁ নিৰ্দোষী বা সৰলতা প্ৰকাশ কৰিছিল।

## কৰ্মজীৱন
বণ্ডই *দ্য জেকিল এণ্ড হাইড পৰ্টফলিঅ*' (১৯৭১) কে ধৰি কেইবাখনো ছফ্টকোৰ এক্সপ্লইটেচন আৰু চেক্সপ্লইটেচন ছবিত অভিনয় কৰিছিল।

স্তন সংৰোপণ (breast implants) কৰা প্ৰথমগৰাকী পৰ্ণ অভিনেত্ৰীসকলৰ ভিতৰত বণ্ড অন্যতম আছিল। ১৯৭৭ চনৰ এক সাক্ষাৎকাৰত তেওঁ কৈছিল যে "উত্তৰ আমেৰিকান স্তনৰ প্ৰতি থকা আকৰ্ষণ"ৰ বাবে তেওঁ এই সিদ্ধান্ত লৈছিল আৰু দাবী কৰিছিল যে সংৰোপণৰ ফলত তেওঁক চলচ্চিত্ৰত অধিক চৰিত্ৰৰ প্ৰস্তাৱ দিয়া হৈছিল। ৭০ৰ দশকৰ মাজভাগলৈ তেওঁ নিজাকৈ এটা মেইল-অৰ্ডাৰ কোম্পানী আৰম্ভ কৰিছিল, য'ত তেওঁ নিজৰ ফটো আৰু কামৰ স্লাইড বিক্ৰী কৰিছিল। তেওঁৰ পিতৃ-মাতৃয়ে তেওঁৰ কামৰ বিষয়ে জানিছিল আৰু তেওঁ যেতিয়া বাৰলেস্কু তথা ষ্ট্ৰিপ-টিজ শ্ব'ত অংশ লৈছিল, তেতিয়া তেওঁলোকে তেওঁক সংগ দিছিল। এই শ্ব'বোৰৰ সময়ত বণ্ডই মঞ্চত নিজৰ দেউতাক বুলি ভাও ধৰা এজন ব্যক্তিক আমন্ত্ৰণ জনাইছিল আৰু "মাই হাৰ্ট বিলংছ টু ড্যাডি" গীতটোত নৃত্য প্ৰদৰ্শন কৰিছিল।

১৯৭৬ চনত *দ্য ছিগনেল*ত দিয়া এটা সাক্ষাৎকাৰত বণ্ডই পৰ্ণগ্ৰাফিক অভিনেতা হিচাপে কাম কৰাৰ অভিজ্ঞতা বৰ্ণনা কৰিছিল: "আমি 'ৱান ডে ৱাণ্ডাৰ্ছ' নামৰ চুটি চিনেমা কৰিছিলোঁ। মই সদায় কুমাৰী ছোৱালীৰ চৰিত্ৰত অভিনয় কৰিছিলোঁ। আমি সাধাৰণতে দিনটোত অতি কমেও ১২ ঘণ্টা কাম কৰিছিলোঁ। আমি আৰক্ষীৰ নিৰন্তৰ হেঁচাৰ মাজত কাম কৰিছিলোঁ [...] আমাৰ ভিতৰত মাত্ৰ চাৰিজনমানহে আছিলোঁ যিয়ে অন্ততঃ এবাৰো ধৰা পৰা নাছিলোঁ। মই বৰ সাৱধান আছিলোঁ," লগতে তেওঁ কয়, "মই এতিয়াও যথেষ্ট সৰল। মই সেই অদ্ভুত কামবোৰত সোমাই নপৰোঁ। কিন্তু মই ভাবো যে মোৰ [পৰ্ণগ্ৰাফী] কামৰ জৰিয়তে মই এগৰাকী অধিক শক্তিশালী মহিলা হৈ পৰিছোঁ।" 

বণ্ডক এভিএন (AVN) হল অৱ ফেেমৰ লগতে এক্স-ৰেটেড ক্ৰিটিকছ অৰ্গেনাইজেচন (XRCO) হল অৱ ফেেমত অন্তৰ্ভুক্ত কৰা হৈছিল।

## পৰৱৰ্তী বছৰসমূহ আৰু মৃত্যু
১৯৭০ চনৰ শেষৰফালে অভিনয়ৰপৰা অৱসৰ লোৱাৰ পাছত বণ্ডই তৃতীয়বাৰৰ বাবে বিবাহপাশত আবদ্ধ হয় আৰু লাছ ভেগাছত বসবাস কৰিবলৈ লয়। তেওঁ শেষবাৰৰ বাবে ১৯৮৬ চনত টেলিভিছন গেম শ্ব' "ব্ৰেক দ্য বেংক"ত প্ৰতিযোগী হিচাপে অংশ লৈছিল।

১৯৯৬ চনৰ ২ জুনত ৪৫ বছৰ বয়সত ছিৰোচিছ ৰোগত আক্ৰান্ত হৈ তেওঁৰ মৃত্যু হয়।

## তথ্যসূত্ৰ

## বাহ্যিক সংযোগ
* 

শ্ৰেণী:আমেৰিকান অভিনয় শিল্পী
শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
ব্ৰিটনী ডি লা ম'ৰা

**ব্ৰিটনী ডি লা ম'ৰা** (পূৰ্বৰ উপাধি: **ৰুইজ**; জন্ম: ১ এপ্ৰিল ১৯৮৭), পেছাগতভাৱে **জেনা প্ৰেছলী** নামেৰে পৰিচিত এগৰাকী আমেৰিকান প্ৰাক্তন পৰ্ণগ্ৰাফিক অভিনেত্ৰী। ২০১২ চনত পৰ্ণগ্ৰাফিক চলচ্চিত্ৰ উদ্যোগ ত্যাগ কৰাৰ পিছত তেওঁ ছান ডিয়েগোত এগৰাকী ইভানজেলিকােল খ্ৰীষ্টান ধৰ্ম প্ৰচাৰক হৈ পৰে।

## পৰ্ণগ্ৰাফিক চলচ্চিত্ৰ কেৰিয়াৰ
কলেজত পঢ়ি থকা আৰু ছাণ্টা বাৰ্বাৰাৰ এটা ষ্ট্ৰিপ ক্লাবত কাম কৰি থকা অৱস্থাত কেইবাজনমান প্ৰযোজকে ডি লা ম'ৰাক "ৰোমাঞ্চ চিনেমা" নিৰ্মাণত আগ্ৰহী নেকি সুধিছিল। ডি লা ম'ৰাই ১৮ বছৰ বয়সত ২০০৫ চনৰ ছেপ্টেম্বৰ মাহত জেনা প্ৰেছলী নামেৰে প্ৰাপ্তবয়স্ক চলচ্চিত্ৰ উদ্যোগত প্ৰৱেশ কৰিছিল। ২০১০ চনত *মেক্সিম* আলোচনীয়ে তেওঁক পৰ্ণ জগতৰ ১২ গৰাকী শীৰ্ষ মহিলা তাৰকাৰ ভিতৰত অন্যতম হিচাপে নামাকৰণ কৰিছিল। *কমপ্লেক্স* আলোচনীয়ে ২০১১ চনত তেওঁৰ "বৰ্তমানৰ ১০০ গৰাকী আটাইতকৈ আকৰ্ষণীয় পৰ্ণ তাৰকা"ৰ তালিকাত ১৭ নম্বৰ স্থান দিছিল।

প্ৰাপ্তবয়স্ক চলচ্চিত্ৰ উদ্যোগত থকা সময়ছোৱাত প্ৰেছলীয়ে ক্ৰিষ্টেল মেথ, হেৰোইন আৰু ক'কেইন (ওজন কমাবলৈ চেষ্টা কৰিবলৈ), লগতে এক্সটেচি আৰু অক্সিকন্টিন ব্যৱহাৰ কৰিছিল। তেওঁ নিজৰ প্ৰেমিকক এটা মটৰচাইকেল বাহিনীৰ দ্বাৰা মাৰাত্মকভাৱে ছুৰীৰে আঘাত কৰা প্ৰত্যক্ষ কৰিছিল।

XXXChurch-ৰ এগৰাকী খ্ৰীষ্টান পাষ্টৰ ৰাচেল কলিন্সৰ দ্বাৰা অনুপ্ৰাণিত হৈ ডি লা ম'ৰাই লাছ ভেগাছত তেওঁৰ অন্তিমটো দৃশ্যৰ কাম সম্পূৰ্ণ কৰাৰ পিছত ২০১২ চনৰ ডিচেম্বৰ মাহত প্ৰাপ্তবয়স্ক চলচ্চিত্ৰ উদ্যোগ ত্যাগ কৰে।
## ইভানজেলিকােল ধৰ্ম প্ৰচাৰ
২০১২ চনত প্ৰাপ্তবয়স্ক চলচ্চিত্ৰ উদ্যোগ ত্যাগ কৰাৰ পিছত ডি লা ম'ৰাই ছান ডিয়েগোৰ ইভানজেলিকােল 'কৰ্নাৰষ্টোন চাৰ্চ'ত ধৰ্মোপদেশ দিবলৈ আৰম্ভ কৰে।
২০১৩ চনৰ আগষ্ট মাহত তেওঁ XXXChurch-ৰ এজন পাষ্টৰ ক্ৰেগ গ্ৰছৰ সৈতে *দ্য ভিউ* নামৰ অনুষ্ঠানত উপস্থিত হৈ খ্ৰীষ্ট ধৰ্মলৈ তেওঁৰ ধৰ্মান্তৰকৰণৰ বিষয়ে আলোচনা কৰিছিল।

## ব্যক্তিগত জীৱন
২০১৬ চনত তেওঁ কৰ্নাৰষ্টোন চাৰ্চৰ এজন পাষ্টৰ ৰিচাৰ্ড ডি লা ম'ৰাৰ সৈতে বিবাহপাশত আৱদ্ধ হয়। ২০১৮ চনৰ তথ্য অনুসৰি তেওঁলোক ছান ডিয়েগোত বসবাস কৰে।

## বঁটা
* ২০০৬ নাইটমুভছ বঁটা (NightMoves Award) – শ্ৰেষ্ঠ নতুন তাৰকা (অনুৰাগীৰ পছন্দ)

## তথ্য সংগ্ৰহ

## বাহ্যিক সংযোগ

* লাভ অলৱেজ মিনিষ্ট্ৰিজ
* 

শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
শ্ৰেণী:ধৰ্ম প্ৰচাৰক
ব্ৰেট ৰছি

**স্কটিন ৰছ** (জন্ম: ২১ মে' ১৯৮৯), পেছাদাৰীভাৱে **ব্ৰেট ৰছি** আৰু পূৰ্বতে **স্কটিন শ্বীন** নামেৰে পৰিচিত এগৰাকী আমেৰিকান মডেল, নৃত্যশিল্পী আৰু প্ৰাক্তন পৰ্ণগ্ৰাফিক অভিনেত্ৰী।

## কৰ্মজীৱন
২০১২ চনত ৰছিয়ে পৰ্ণগ্ৰাফিক চলচ্চিত্ৰ প্ৰতিষ্ঠান 'টুইষ্টিজ'ৰ সৈতে চুক্তিবদ্ধ হয় আৰু ফেব্ৰুৱাৰী মাহৰ 'পেণ্টহাউচ পেট' হিচাপে মনোনীত হয়।

উদ্যোগটোৰ পৰা কেইবছৰমান বিৰতি লোৱাৰ পিছত ৰছিয়ে 'ভিভিড ৰেডিঅ'ত পুনৰ প্ৰাপ্তবয়স্ক চলচ্চিত্ৰ উদ্যোগলৈ উভতি অহাৰ কথা ঘোষণা কৰে আৰু ২০১৬ চনৰ ফেব্ৰুৱাৰীৰ পৰা নিজৰ প্ৰথম নৃত্য ভ্ৰমণ আৰম্ভ কৰিব বুলি জনায়। ২০১৬ চনৰ ১ ফেব্ৰুৱাৰীত ঘোষণা কৰা হয় যে তেওঁ কেইডেন ক্ৰছ আৰু ষ্টোয়াৰ নতুন কোম্পানী 'ট্ৰেন্সকোট এক্স'ৰ মুখপত্ৰ হিচাপে চুক্তিবদ্ধ হৈছে। তেওঁ ১৭০খনতকৈও অধিক প্ৰাপ্তবয়স্ক ছবিত অভিনয় কৰিছে, যিবোৰৰ বেছিভাগেই লেচবিয়ান চলচ্চিত্ৰ আছিল। ইয়াৰ উপৰিও তেওঁ 'গাৰ্ল ক্ৰাছড ২' নামৰ এখন প্ৰাপ্তবয়স্ক ছবি পৰিচালনা কৰিছে।

ৰছিয়ে বিভিন্ন সাক্ষাৎকাৰত পৰ্ণ তাৰকাসকলৰ যৌন নিৰ্যাতনৰ অভিজ্ঞতাৰ সন্দৰ্ভত তেওঁলোকৰ প্ৰতি কৰা ব্যৱহাৰক লৈ প্ৰশ্ন উত্থাপন কৰি আহিছে।

## ব্যক্তিগত জীৱন
২০১৩ চনৰ নৱেম্বৰৰ পৰা ২০১৪ চনৰ অক্টোবৰলৈকে তেওঁ অভিনেতা চাৰ্লি শ্বীনৰ সৈতে প্ৰেমৰ সম্পৰ্কত আছিল। তেওঁলোকে ২০১৪ চনৰ ফেব্ৰুৱাৰীত বাগদানৰ কথা ঘোষণা কৰিছিল আৰু বছৰটোৰ শেষৰ ফালে বিবাহৰ পৰিকল্পনা কৰিছিল। অৱশ্যে অক্টোবৰ মাহত তেওঁলোকৰ বাগদান ভংগ হয়। এমাহৰ পিছত খবৰ ওলাইছিল যে অত্যাধিক ঔষধ সেৱনৰ বাবে ৰছিক চিকিৎসালয়ত ভৰ্তি কৰা হৈছে। ২০১৫ চনত শ্বীন এইচ আই ভি পজিটিভ বুলি ঘোষণা কৰাৰ পিছত ৰছিয়ে শ্বীনৰ বিৰুদ্ধে আক্ৰমণ, মানসিক যন্ত্ৰণা আৰু অসাৱধানতাৰ দৰে বিভিন্ন অভিযোগত গোচৰ ৰুজু কৰে।

## মনোনয়নসমূহ
180px|thumb|right|২০১৩ চনত ৰছি

## চলচ্চিত্ৰপঞ্জী

## তথ্যসূত্ৰ

## বাহ্যিক সংযোগ

* 
*
জিনা লিন

**তানিয়া মাৰ্চাডো** (জন্ম: ১৫ ফেব্ৰুৱাৰী ১৯৭৪), পেছাগতভাৱে **জিনা লিন** নামেৰে পৰিচিত এগৰাকী আমেৰিকান প্ৰাক্তন পৰ্ণগ্ৰাফিক অভিনেত্ৰী, মডেল আৰু ষ্ট্ৰিপাৰ। তেওঁক ২০১০ চনত 'এভিএন হল অৱ ফেেম'ত অন্তৰ্ভুক্ত কৰা হৈছিল আৰু তেওঁ *পেণ্টহাউচ* আলোচনীৰ ২০১২ চনৰ এপ্ৰিল মাহৰ 'পেণ্টহাউচ পেট' আছিল। লিন এমিনেমৰ "ছুপাৰমেন" গীতৰ সংগীত ভিডিঅ'ত অভিনয় কৰাৰ বাবেও পৰিচিত। 

## প্ৰাৰম্ভিক জীৱন
লিনৰ জন্ম পুৱৰ্টো ৰিকাত হৈছিল আৰু পাঁচ বছৰ বয়সত তেওঁ নিউ জাৰ্চীলৈ গুচি আহে। পুৱৰ্টো ৰিকান আৰু ইটালীয় মূলৰ লিন নিউ জাৰ্চীৰ জেকচন টাউনশ্বিপত ডাঙৰ-দীঘল হৈছিল।

## কেৰিয়াৰ
২০০০ চনৰ জুন মাহত লিনে 'প্লেজাৰ প্ৰডাকচন'ৰ সৈতে এবছৰীয়া একচেটিয়া অভিনয়ৰ চুক্তি স্বাক্ষৰ কৰে। ২০০২ চনত তেওঁ *এনালাইজ ডেট* (Analyze That) নামৰ ছবিখনত এগৰাকী ষ্ট্ৰিপাৰ হিচাপে এটা চুটি চৰিত্ৰত অভিনয় কৰিছিল। *দ্য ছোপ্ৰানোছ* ধাৰাবাহিকৰ চতুৰ্থ ছিজনৰপৰা লিনে "বাডা বিং!" নামৰ ষ্ট্ৰিপ ক্লাবটোত এগৰাকী ষ্ট্ৰিপাৰ হিচাপে মাজে মাজে অভিনয় কৰিছিল। ২০০৯ চনৰ তথ্য অনুসৰি, তেওঁ কোম্পানীটোৰ লগতে তেওঁৰ নিজাকৈ ষ্টুডিঅ' 'জিনা লিন প্ৰডাকচন'ৰ বাবে চিনেমা নিৰ্মাণ কৰি আছিল। তেওঁ ছবি পৰিচালনাও কৰে আৰু তেওঁৰ নামত ২০খনতকৈও অধিক ছবিৰ কৃতিত্ব আছে।

২০০৩ চনত লিনে আমেৰিকান ৰেপাৰ এমিনেমৰ "ছুপাৰমেন" গীতৰ সংগীত ভিডিঅ'ত তেওঁৰ প্ৰেমিকা হিচাপে অভিনয় কৰিছিল। যদিও ভিডিঅ'টো *টোটেল ৰিকুৱেষ্ট লাইভ*ৰ বাবে অতিৰিক্তভাৱে সাহসী আছিল, 'কমপ্লেক্স' আলোচনীয়ে লিনৰ উপস্থিতিৰ বাবে ইয়াক এমিনেমৰ আটাইতকৈ স্মৰণীয় সংগীত ভিডিঅ'সমূহৰ এটা বুলি বৰ্ণনা কৰিছিল।

২০০৬ চনত লিনৰ ডেট্ৰইটৰ বাতৰি কাকত *মেট্ৰ' টাইমছ*ত এটা সাক্ষাৎকাৰ প্ৰকাশ পাইছিল। লেখাটোত লিনক আন সহযোগী পৰ্ণ অভিনেতা যেনে জুৱেল ডি'নাইল, বেলাডোনা, টেলৰ চেইণ্ট ক্লেয়াৰ আৰু জন ষ্টাগ্লিয়ানোৰ সৈতে তুলনা কৰা হৈছিল।

২০০৯ চনত তেওঁ *মিংহেগছ* নামৰ চলচ্চিত্ৰখনত অভিনয় কৰিছিল, য’ত তেওঁ মুখ্য চৰিত্ৰ লেনিৰ সতীয়া ভনীৰ চৰিত্ৰত অভিনয় কৰিছিল। 

২০১২ চনৰ মাৰ্চ মাহত *পেণ্টহাউচ* আলোচনীয়ে ঘোষণা কৰিছিল যে লিন ২০১২ চনৰ এপ্ৰিল মাহৰ 'পেণ্টহাউচ পেট' হ’ব। সেই মাহৰ শেষৰফালে লিনে ঘোষণা কৰিছিল যে তেওঁ পৰ্ণ উদ্যোগৰপৰা অৱসৰ গ্ৰহণ কৰিছে, কিন্তু ৱেবকামৰ জৰিয়তে নিজৰ উপস্থিতি অব্যাহত ৰাখিব।

## বঁটাসমূহ
thumb|২০০৬ চনৰ ইৰ'টিকা এলএত জিনা লিন
* ২০০২ নাইটমুভছ বঁটা – শ্ৰেষ্ঠ ফিচাৰ ডান্সাৰ
* ২০০৩ এক্সোটিক ডান্সাৰ বঁটা – বছৰটোৰ শ্ৰেষ্ঠ এডাল্ট মুভি ফিচাৰ এণ্টাৰটেইনাৰ
* ২০০৫ এভিএন বঁটা (AVN Award) – *জিনা লিনছ ডাৰ্কচাইড*ৰ বাবে শ্ৰেষ্ঠ গঞ্জো ৰিলিজ
* ২০০৫ নাইটমুভছ বঁটা – শ্ৰেষ্ঠ নতুন প্ৰডাকচন কোম্পানী (অনুৰাগীৰ পছন্দ)
* ২০০৬ এফআইচিইবি নিনফা বঁটা (FICEB Ninfa Award) – শ্ৰেষ্ঠ অভিনেত্ৰী (ৰাইজৰ পছন্দত)
* ২০০৭ নাইটমুভছ বঁটা – শ্ৰেষ্ঠ ফিচাৰ ডান্সাৰ (সম্পাদকৰ পছন্দত)
* ২০০৭ নাইটমুভছ হল অৱ ফেেমত অন্তৰ্ভুক্ত
* ২০০৮ ফেম বঁটা (F.A.M.E. Award) – ফেভাৰিট এছ
* ২০০৯ নাইটমুভছ ত্ৰিপল প্লে বঁটা (নৃত্য/অভিনয়/পৰিচালনা)
* ২০১০ এভিএন হল অৱ ফেেমত অন্তৰ্ভুক্ত

## তথ্যসূত্ৰ

## বাহ্যিক সংযোগ

* 
* AVN: "Gina Lynn Hurt in Motorcycle Stunt", Dan Miller, August 29, 2005

শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
সংগীতা ঘোষ

**সংগীতা ঘোষ** (ইংৰাজী: Sangita Ghosh; জন্ম: ১৮ আগষ্ট ১৯৭৬) এগৰাকী ভাৰতীয় চলচ্চিত্ৰ তথা দূৰদৰ্শন অভিনেত্ৰী আৰু মডেল। তেওঁ বিশেষকৈ *দেচ মে নিকলা হ'গা চান্দ* ধাৰাবাহিকত পাম্মী নামৰ চৰিত্ৰটোত কৰা অভিনয়ৰ বাবে জনাজাত। তেওঁ কেইবাটাও বঁটা বিতৰণী অনুষ্ঠান আৰু দূৰদৰ্শন শৃংখলাৰ আঁত ধৰিছে। তেওঁ চব্বিৰ আহলুৱালিয়াৰ সৈতে *নাচ বলিয়ে* অনুষ্ঠানটো পৰিচালনা কৰিছিল, য'ত তেওঁ কেইবাটো নৃত্য প্ৰদৰ্শন কৰিছিল। তেওঁ *দিব্য দৃষ্টি*ত পিশাচিনী চৰিত্ৰত কৰা অভিনয়ৰ বাবেও পৰিচিত। 

## কৰ্মজীৱন
ঘোষে দহ বছৰ বয়সতে *হাম হিন্দুস্তানী* নামৰ এখন ধাৰাবাহিকৰ জৰিয়তে অভিনয় জীৱন আৰম্ভ কৰিছিল। তেওঁ *ডনিয়াৰ চুটিন* আৰু *নিৰ্মা*ৰ দৰে ব্ৰেণ্ডৰ বাবে যথেষ্ট মডেলিং কৰিছে। ১৯৯৬ চনত তেওঁ মহাবিদ্যালয়ৰ পঢ়া-শুনা শেষ কৰে আৰু "মেহেণ্ডি তেৰে নাম কী", সংসাৰ (ধীৰজ কুমাৰৰ নব্বৈৰ দশকৰ আৰম্ভণিৰ ধাৰাবাহিক), *কুৰুক্ষেত্ৰ*, *অধিকাৰ*, *অজীব দাস্তান* আৰু *দৰাৰ*ৰ দৰে ধাৰাবাহিকত অভিনয় কৰে। *দৰাৰ*ৰ পিছত তেওঁক *দেচ মে নিকলা হ'গা চান্দ*ত পাম্মী চৰিত্ৰৰ বাবে নিৰ্বাচিত কৰা হয়। ২০০৬ চনত তেওঁ জনপ্ৰিয় টিভি শ্ব' *বিৰাসত*ত প্ৰিয়ংকা খাৰবান্দা / প্ৰিয়ংকা ৰাহুল লাম্বাৰ চৰিত্ৰত অভিনয় কৰিছিল। 

২০১০ চনত তেওঁ ৰিয়েলিটী ডান্স শ্ব' *জৰা নাচকে দিখা ২*ত ছোৱালী দলৰ অধিনায়ক হিচাপে অংশগ্ৰহণ কৰিছিল। *বিৰাসত*ৰ পিছত প্ৰায় ছয় বছৰৰ বিৰতি লৈ ২০১৩ চনৰ ১৫ আগষ্টত তেওঁ অভিনেতা ৰুছলান মুমতাজৰ বিপৰীতে *কেহতা হ্যায় দিল জী লে জৰা* ধাৰাবাহিকত ছাঞ্চী হিচাপে পুনৰ অভিনয়লৈ উভতি আহে। অনুষ্ঠানটো ইয়াৰ সতেজ আৰু অনন্য ধাৰণাৰ বাবে প্ৰশংসিত হৈছিল আৰু মুমতাজৰ সৈতে থকা ঘোষৰ ৰসায়নৰ বাবে তেওঁ ব্যাপক সমাদৰ লাভ কৰিছিল। এই অনুষ্ঠানটো ২০১৪ চনৰ মাজভাগত সমাপ্ত হয়।

ইয়াৰ পিছত তেওঁ ধাৰাবাহিক *পৰৱৰিশ*ৰ দ্বিতীয় ছিজনত অভিনয় কৰে। তেওঁ ষ্টাৰ প্লাছৰ থ্ৰিলাৰ ধাৰাবাহিক *ৰিশতোঁ কা চক্ৰবেহু*ত সুধা নামৰ নেতিবাচক চৰিত্ৰটোত অভিনয় কৰিছিল। ২০১৯ চনৰ ফেব্ৰুৱাৰীত তেওঁক টিভি শ্ব' *দিব্য দৃষ্টি*ত নেতিবাচক চৰিত্ৰ সাচিনী হিচাপে দেখা গৈছিল। সাচিনী হিচাপে তেওঁৰ অভিনয়ে ব্যাপক প্ৰশংসা লাভ কৰে আৰু শ্ব'টো ব্যাৱসায়িকভাৱে সফল হয়। এবছৰ ধৰি চলাৰ পিছত ২০২০ চনৰ ফেব্ৰুৱাৰীত এই শ্ব'টো শেষ হয়।

২০২৫ চনৰ নৱেম্বৰ মাহৰপৰা তেওঁ কালাৰ্ছ টিভিৰ *তু জুলিয়েট জট দি*ত গুলাব চৰিত্ৰত অভিনয় কৰিছে।
## ব্যক্তিগত জীৱন
প্ৰাৰম্ভিক কালত ঘোষে মুম্বাইৰ এয়াৰপোৰ্ট হাইস্কুলত পঢ়া-শুনা কৰিছিল। ২০১১ চনত এক ব্যক্তিগত অনুষ্ঠানত ঘোষে জয়পুৰৰ প’ল’ খেলুৱৈ ৰাজৱী শৈলেন্দ্ৰ সিং ৰাথোড়ৰ সৈতে বিবাহপাশত আবদ্ধ হয়। ২০২২ চনৰ জুলাই মাহত ঘোষে প্ৰকাশ কৰে যে তেওঁ আৰু তেওঁৰ স্বামী এগৰাকী কন্যা সন্তানৰ পিতৃ-মাতৃ। দম্পতীহালে তেওঁলোকৰ কন্যাৰ নাম দেৱী ৰাখিছে।

## তথ্যসূত্ৰ

## বাহ্যিক সংযোগ

*
*

শ্ৰেণী:ভাৰতীয় টেলিভিছন অভিনেত্ৰী
শ্ৰেণী:ভাৰতীয় মডেল
শ্ৰেণী:ভাৰতীয় অভিনেত্ৰী
কীৰ্তি পাণ্ডিয়ান

**কীৰ্তি পাণ্ডিয়ান** (ইংৰাজী: Keerthi Pandian; জন্ম: ১৮ ফেব্ৰুৱাৰী ১৯৯২) এগৰাকী ভাৰতীয় অভিনেত্ৰী যিয়ে মূলতঃ তামিল চলচ্চিত্ৰত কাম কৰে। এগৰাকী নৃত্যশিল্পী আৰু থিয়েটাৰ অভিনেত্ৰী হিচাপে চুটি কেৰিয়াৰৰ পিছত ২০১৯ চনত *থুম্বা*ৰ জৰিয়তে তেওঁ চলচ্চিত্ৰ জগতত আত্মপ্ৰকাশ কৰে। ইয়াৰ পিছত গোকুলৰ পৰিচালনাত নিৰ্মিত চাৰ্ভাইভেল থ্ৰিলাৰ ছবি *অন্বিৰ্কিনিয়াল*ত কৰা অভিনয়ৰ বাবে তেওঁ সমালোচকৰ প্ৰশংসা লাভ কৰে। তেওঁ অভিনেতা তথা ৰাজনীতিবিদ অৰুণ পাণ্ডিয়ানৰ কন্যা আৰু অভিনেত্ৰী ৰম্যা পাণ্ডিয়ানৰ খুৰাকৰ জীয়েক। 

## প্ৰাৰম্ভিক জীৱন
১৮ ফেব্ৰুৱাৰী ১৯৯২ তাৰিখে তামিলনাডুৰ চেন্নাইত অভিনেতা তথা ৰাজনীতিবিদ অৰুণ পাণ্ডিয়ান আৰু তেওঁৰ পত্নী বিজয়া পাণ্ডিয়ানৰ কোলাত কীৰ্তি পাণ্ডিয়ানৰ জন্ম হৈছিল। কবিতা পাণ্ডিয়ান আৰু কিৰণা পাণ্ডিয়ান নামৰ তেওঁৰ দুগৰাকী জ্যেষ্ঠ ভগ্নী আছে, আৰু তেওঁৰ ভগ্নী ৰম্যা পাণ্ডিয়ানও এগৰাকী অভিনেত্ৰী। কীৰ্তিয়ে চেন্নাইৰ চেটিনাদ বিদ্যাশ্ৰমত স্কুলীয়া শিক্ষা গ্ৰহণ কৰিছিল আৰু তাৰপৰাই স্নাতক ডিগ্ৰীও লাভ কৰিছিল।

## কৰ্মজীৱন
স্নাতক ডিগ্ৰী লাভ কৰাৰ পাছত পাণ্ডিয়ানে বেলে আৰু চালচা নৃত্যশিল্পী হিচাপে কেৰিয়াৰ আৰম্ভ কৰিছিল আৰু তাৰ পিছত ২০১৫ চনত থিয়েটাৰ অভিনয়লৈ মন মেলে। তেওঁ পিতৃৰ মালিকানাধীন চলচ্চিত্ৰ বিতৰণ কোম্পানী এ এণ্ড পি গ্ৰুপছৰ পৰিচালনা সঞ্চালক হিচাপেও কাৰ্যনিৰ্বাহ কৰিছিল আৰু *চাভালে চামালি* (২০১৫) আদি ছবিৰ বাবে কাম কৰিছিল। একে সময়তে তেওঁ ছিংগাপুৰত নিজাকৈ এটা বিতৰণ কোম্পানী চলাই আছিল। ছালৰ ৰং আৰু ওজন কম হোৱাৰ বাবে বৈষম্যৰ বলি হোৱা বাবে পাণ্ডিয়ানে আৰম্ভণিতে চলচ্চিত্ৰ পৰিচালকসকলৰপৰা বিশেষ অফাৰ পোৱা নাছিল। চৰিত্ৰ গুৰুত্বপূৰ্ণ নহ’লে তেওঁ বহুতো প্ৰস্তাৱ প্ৰত্যাখ্যান কৰিছিল; অডিশ্যনৰ সময়ত তেওঁ নিজক কেৱল প্ৰথম নামেৰেহে পৰিচয় দিছিল যাতে অৰুণ পাণ্ডিয়ানৰ কন্যা হোৱাৰ বাবে কোনো স্বজনপ্ৰীতিৰ প্ৰশ্ন নাহে।

পৰিচালক হৰিশ ৰামে তেওঁক *থুম্বা* (২০১৯) ছবিত মুখ্য চৰিত্ৰত অভিনয়ৰ বাবে আমন্ত্ৰণ জনাইছিল; তেওঁ সন্মতি দিছিল আৰু তামিল চলচ্চিত্ৰত এগৰাকী অভিনেত্ৰী হিচাপে আত্মপ্ৰকাশ কৰিছিল। পাণ্ডিয়ানে পিছলৈ মালায়ালম ছবি *হেলেন* (২০১৯) ৰ ৰিমেক *অন্বিৰ্কিনিয়াল* (২০২১) ত পিতৃৰ সৈতে মুখ্য চৰিত্ৰত অভিনয় কৰে।

## ব্যক্তিগত জীৱন
*অন্বিৰ্কিনিয়াল* ছবিত পাণ্ডিয়ানৰ ভতিজী দ্ৰিয়াই তেওঁৰ চৰিত্ৰটোৰ সৰু কালৰ ৰূপটো ৰূপায়ণ কৰিছিল। ২০২০ চনৰ আৰম্ভণিতে ভাৰতত প্ৰথম ক'ভিড-১৯ তলাবন্ধৰ সময়ছোৱাত পাণ্ডিয়ানে তেওঁৰ আবদ্ধ সম্পত্তিৰ ভিতৰতে খেতি-বাতি কৰা আৰু শস্যৰ উৎপাদন বৃদ্ধিৰ বাবে সহায় কৰাৰ প্ৰতি আগ্ৰহী হৈ পৰিছিল। তেওঁ জুই খোৱা কৌশলটোও জানে।

২০২৩ চনৰ ১৩ ছেপ্টেম্বৰত তিৰুনেলভেলীত কীৰ্তি পাণ্ডিয়ানে অভিনেতা অশোক চেলভানৰ সৈতে বিবাহপাশত আবদ্ধ হয়। তেওঁলোকে *ব্লু ষ্টাৰ* নামৰ ছবিত একেলগে অভিনয় কৰিছিল।

## তথ্যসূত্ৰ
 

## বাহ্যিক সংযোগ
*
* Official site

শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী